
SKANDINAVISK UFO INFORMATION 

SUFOI er en selvejende institution, der har 
til formål at udbrede kendskabet til UFO'er 
- uidentificerede flyvende objekter - ved 
publikationer, foredrag og anden udad¬ 
vendt virksomhed, samt at bidrage til op¬ 
klaringen af UFO-fænomenerne. 

SUFOI ledes af 

Forretningsudvalget samt 
Repræsentantskabet 

Forretningsudvalget består af syv medlem¬ 
mer og vælges af repræsentantskabet. For¬ 
retningsudvalget forestår den daglige ledel¬ 
se af SUFOI. 

Repræsentantskabet består af forretnings¬ 
udvalget samt 1 repræsentant fra hvert af 
de til enhver tid etablerede områder i Skan¬ 
dinavien og de nedsatte arbejdsudvalg. 

S.U.F.O.I. og „UFO-NYT" 

De i „UFO-NYT" offentliggjorte artikler frem¬ 
træder som bidrag til kendskabet og forstå¬ 
elsen af UFO-forskningen i dens forskellige 
former, uden at S.U.F.O.I. nødvendigvis 
anerkender de tanker, som måtte fremkom¬ 
me heri, og uden at organisationen hæfter 
for de fremsatte meninger. Red. 

FORRETNINGSUDVALGET 
Formand: Erling Jensen, Ingstrup Allé 35, 
2770 Kastrup, tlf. (01) 51 11 41. 

Kasserer: Erik B. Johansen, Bækgården 16, 
2620 Albertslund, tlf. (01) 64 1601. 

Sekretær: Walkie-Talkie central og alarme¬ 
ringstjeneste: Xavier P. Madsen, Bakkeha- 
ve 8, 2970 Hørsholm, tlf. (01) 861677. 
Repræsentant for UFO-NYT: Iver O. Kjems, 
Lu nagervej 23, 2650 Hvidovre, 
tlf. (01) 78 3613. 

Udvalgsmedlem: Fl. Ahrenkiel, Niels Bohrs 
Allé 12, 2860 Søborg, tlf. (01) 67 38 70. 
Udvalgsmedlem: Knud Dyring Pedersen, 
Ordrupdalvej 30, 2920 Charlottenlund, 
tlf. (01) OR 1999. 

Udvalgsmedlem: Finn Nielsen, 
Absalonsvænget 1, Ramsømagle 
4621 Gadstrup, tlf. (03) 39 04 51. 
Abonnement bestilles lettest ved at indbeta 
le beløbet (D.kr. 35,00 for et kalenderår) til 
regnskabskontorets giro-nr. 11 77 25; det 
kan også bestilles på ethvert postkontor 
samt hos landpostbudet. 

Adresseændringer og reklamationer over 
uregelmæssigheder vedrørende bladets til¬ 
sendelse bedes rettet til det lokale posthus. 

Senator Barry Goldwater 
om UFO’er: 



„Jeg tror, at Jorden er blevet besøgt mange 
gange af væsener fra verdensrummet/ 4 udtal¬ 
te Arizonas republikanske senator Barry Gold¬ 
water til avisen National Enquirer. Med bag¬ 
grund i sine 44 år som pilot og sin erfaring 
som afgået brigade-general i luftvåbnet af¬ 
viser han påstande om, at UFO’er skyldes 
indbildning eller naturlige fænomener. 

Goldwater og andre betragtere af UFO-fæ- 
nomenet vil måske tvivle på historier fra man¬ 
ge vidner, men rapporter fra piloter og andre 
eksperter er noget som alle forskere kan støt¬ 
te sig til. Senator Goldwater mindede om et 
antal tilfælde, hvor militærfly havde forfulgt 
UFO’er. Dog kun indtil en vis afstand, hvor¬ 
efter de iagttog objekterne fare væk med 
utrolige hastigheder. 

Det er velkendt, at Goldwater er entusia¬ 
stisk radioamatør, og skønt han indrømmer 
aldrig at have set et UFO, blev han citeret 
af National Enquirer for at have hørt mærke¬ 
lige signaler på sin modtager, signaler der 
øjensynlig kom fra verdensrummet. Disse sig¬ 


naler havde en rækkefølge, som fik dem til at 
lyde som en kode, men ulig noget andet, 
Goldwater tidligere havde oplevet. 

Skønt Goldwater er en højt respekteret se¬ 
nator og tidligere præsidentkandidat, udtalte 
han, at han var blevet forhindret i at se efter¬ 
forskningskartotekerne på Wright-Patterson 
luftbasen. Goldwater skulle yderligere have 
udtalt, at der foregik en top-hemmelig, stats¬ 
mæssig UFO-undersøgelse, som vi intet ken¬ 
der til og næppe heller vil høre noget om, 
medmindre luftvåbnet røber det. 

Kilde: UFO-Investigator, jan 74. 

Oversætt.: Fl. Ahrenkiel. 


Goldwater 
bliver medlem 
af NICAPs 
bestyrelse! 

Under NICAPs sidste styremøte, blev emnet 
potensielle nye medlemmer diskutert. Navnet 
som toppet listen var Barry Goldwater. NI¬ 
CAPs styreformann John L. Acuff hadde plas- 
sert ham der på bakgrunn av senator Gold- 
waters interesse av å bli med i ledelsen. Sty¬ 
ret bif alt nominas jonen enstemmig og Mr. 
Acuff ble anmodet om å kontakte senatoren 
for å meddele ham styrets beslutning. 

Senator Goldwater svarte prompte på 

NICAPs invitasjon med et brev der han 
fremholdt: „Jeg vil med giede gjøre tjeneste 
i NICAPs råd og jeg er meget beæret ved å 
være blitt spurt“ . . . 

Æren er NICAPs. Meget få offentlige em- 
betsmenn har hatt senatorens mot og vilje til 
å snakke rett ut fra leveren i kontroversielle 
spørsmål, eller vært villige til å kjempe for 
hvad han mener er rett for sitt land og sine 
velgere. 

NICAP er glad for å ha senator Goldwater 
med i rådet og vil ha fordel av hans talent, er¬ 
faring og karakter i organisationens bestræbel¬ 
ser på å finne svaret på UFO-mysteriet. 

Senatoren, der er født i 1909, var republi¬ 
kanernes præsidentkandidat i 1964 og har 
siden 1968 været senator for Arizona. Han 
ble interesseret i UFO-fenomenene så tidligt 


som etter Kenneth Arnolds berømte observa- 
sjon i 1947. En venn av senatoren var med 
i et 5 manns jaktlag hvorav 2 var flygere i 
luftvåpenet, som observerte UFOer, der ud¬ 
viste den karakteristiske fantastiske hurtighet 
og manøvreringsdyktighet. Da Goldwater 
mottok telefon fra sin venn, der denne anmo¬ 
det om nærmere opplysninger omkring 
UFOer idet han beskrev, hvad han hadde 
sett, fikk han førstehånds informasjon fra en 
pålitelig og trenet observatør. 

I de følgende år har senator Goldwater 
mottatt rapporter fra mange høyt kvalifiserte 
kilder, og har nådd samme konklusjon som 
NICAP, nemlig at disse spørsmål fremdeles 
ikke er oppklart og at fortsat forsking er nød¬ 
vendig. 

UFO INVESTIGATOR, mai 1974/PLH. 



„ENGLEHÅR” 
- stadig en gåde 


Følgende rapport blev modtaget fra en af 
NICAPs forskere, og det synes at være en af 
de mere betydningsfulde sager angående „ma- 
terialer“ i forbindelse med UFOer. Observa¬ 
tionen fandt sted i oktober 1973, men rap¬ 
porten er blevet tilbageholdt, idet man ven¬ 
tede på resultaterne fra forskellige analyser 
af det spindelvævsagtige stof - kendt under 
navnet „englehår“. Observatøren har bedt 
om, at man tilbageholder hendes navn p.gr.a. 
den specielle oplevelse. 

Omkring kl. 14,00 den 22. oktober, i Sud- 
bury, Massachusetts, kom observatørens barn 
løbende ind i huset og råbte: „Mor - kom og 


se verdens største spindelvæv!“ På denne må¬ 
de begyndte en højst usædvanlig oplevelse 
for denne forstadshusmor. 

Den unge mor fulgte med sønnen ud i går¬ 
den, og til hendes store forbavselse, hang der 
spindelvævslignende stof i buske og ledninger. 
Observatøren kiggede op for at se, hvor det 
kom fra og blev overrasket over at se et sølv¬ 
skinnende, kugleformet objekt bevæge sig fra 
østlig retning mod vest og forsvinde over nog¬ 
le træer. Under observationen bemærkede 
hun tråde af det spindelvævsagtige stof falde 
fra himlen. 

Observatørens uddannelsesmæssige bag- 

Her er lidt af det mystiske „englehår“ vist i 100 ganges forstørrelse. 


grund (biologi og kemi) hjalp hende sandsyn¬ 
ligvis til at indse det vigtige i hendes følgen¬ 
de handlinger. Hun gik ind i huset, lavede 
en tragt af papir og begyndte at indsamle 
nogle prøver af det mærkelige stof. Hun an¬ 
bragte det i en lufttæt beholder og under ned¬ 
køling. Hun beskrev stoffet som lignende ed¬ 
derkoppespind, men af en tykkere konsistens. 
Det føltes „klæbrigt" og blev filtret ved be¬ 
røring. 

Observatøren fortsatte med at iagttage det 
faldende „englehår" i godt og vel en halv 
time. Ved denne tid var nedfaldet blevet me¬ 
re sparsomt, og hun besluttede nu at tilkalde 
en nabo, så de sammen kunne iagttage det 
mærkelige fænomen. Hun var dog ikke i 
stand til at få fat i naboen før ved 16-tiden. 
Efter at have forklaret eftermiddagens ople¬ 
velse, kom hendes veninde ledsaget af sin 
mand med det samme. De så op på himlen og 
kunne stadig se nogle få tråde af det tottede 
stof dale ned i gården. Det spindelvævsagtige 
stof hang fra telefontråde og dækkede jorden 
og bilen. Naboerne vendte hjem og ringede 
observatøren op for at fortælle, at der også 
var spor af stoffet i deres gård. Det blev se¬ 
nere fastslået af NICAPs forsker, at stoffet 
var faldet over et område med en omkreds på 
omkring 500 m. 

Prøver af stoffet er blevet sendt til analyse 


hos forskellige laboratorier, et offentligt insti¬ 
tut og et hospitalslaboratorium i Massachu- 
setts. Observatøren bragte en prøve af stoffet 
til universitetet i Massachusetts. Her blev det 
undersøgt, og man fastslog, at det ikke var 
edderkoppespind. NICAP mener, at dette stof 
kræver en meget mere indgående undersøgel¬ 
se ved laboratorier, der er bedre udstyret til 
denne slags undersøgelser. Dette søger man 
nu at få gjort. De oplysninger man har mod¬ 
taget hidtil, har givet flere spørgsmål end 
svar. 

„Englehåret blev mikroskoperet to dage 
efter hændelsen - det var hvidt og halvgen¬ 
nemsigtigt. Det viste sig også, at fibrene efter¬ 
hånden mindskedes i diameter. Stoffet, som 
observatøren havde sat under nedkøling, 
svandt dag for dag. 

Den lokale avis bad alle, som evt. havde 
kendskab til hændelsen eller som havde prø¬ 
ver af stoffet, om at give det til det lokale 
Massachusetts laboratorium, hvor man fort¬ 
satte med at undersøge stoffet, da beholdnin¬ 
gen var begyndt at svinde hastigt. Desværre 
er der ingen, der har meldt sig med mere 
„englehår". 

Efter at have „checket" med lokale opsen¬ 
delses-stationer, blev det fastslået, at der ikke 
var vejr- eller observationsballoner i Mass.- 
området. Industrivirksomheder blev også 

„checket**, og man fandt, at der ikke var 
glasfiber- eller asbestfabrikker i New Eng¬ 
land området. Det er derfor tvivlsomt at 
affald skulle kunne være indfanget af opad¬ 
gående luftstrømme og ført med vinden til 
området. 

Så mærkværdig denne sag end er, taget for 
sig selv, giver en anden observation, rappor¬ 
teret 19 dage senere, kun ca. 600 meter fra 
det første sted, kraftig bekræftelse på UFO- 
aktiviteten i området. En fysiklærer og 7 ele¬ 
ver fra Ephraion Gurtis Junior High School 
observerede et lavtflyvende objekt. Det blev 
beskrevet som mat og sølvagtigt i farven. Ob¬ 
jektet kom til syne over nogle træer, som var 
knap 100 meter fra skolevinduet, hvorfra man 
så objektet. 

De otte mennesker så kun objektet i nogle 
sekunder, før det forsvandt bag træerne. Man 
fandt intet „englehår** i forbindelse med den¬ 
ne observation. 

„Englehår** har i mange år været rappor¬ 


teret i forbindelse med UFO’er. Skønt „engle- 
hår“ ikke i sig selv er afgørende beviser for 
UFO’ers tilstedeværelse, er der en del for¬ 
bløffende, registrerede sager, meget lig Sud- 
bury-sagen. 

En af de først rapporterede „englehårs**- 
hændelser stammer helt fra d. 21. september 
1741. Man fandt fibre af stoffet i Bradley, 
England. De var 10-15 cm lange og blev i 
timevis ved at falde fra himlen i store mæng¬ 
der. Der blev dog ikke rapporteret et UFO i 
forbindelse med denne begivenhed. 

Ved omtrent halvdelen af de registrerede 
„englehårs“-hændelser, er der blevet set 
UFO’er. En af de tidligste var d. 17. oktober 
1952 i Oloron, Frankrig, da man så dette stof 
falde fra et kugleformet objekt. Undersøgel¬ 
ser, der er blevet foretaget af „englehår** har 
hidtil været resultatløse, så endelige afgørelser 
i disse og lignende tilfælde kan endnu ikke op¬ 
nås. 

UFO Investigator, marts 1974. /FA. 



Landede et „Valderas-UFO” 
på Sydfyn ? 


En interessant og spændende rapport er op¬ 
taget på Sydfyn. Den 16-årige Flemming fra 
Brudager på Sydfyn har været så heldig at 
se et UFO lande, og har kunnet betragte det¬ 
te objekt på ganske nært hold i flere minut¬ 
ter. 

Undertegnede fik den 8. juli kendskab til 
observationen gennem nogle bekendte til 
Flemmings forældre, hvortil de havde hen¬ 
vendt sig fordi de vidste, at disse bekendte 


havde kendskab til UFO’er. - Jeg kørte straks 
om aftenen ud for at optage rapport. Først 
bad jeg dog telefonisk Flemming om at lave 
nogle tegninger af UFO’et, så de kunne væ¬ 
re klar, når jeg ankom. 

Da jeg så Flemmings tegninger, skjulte jeg 
min forbløffelse, da UFO’et på en prik lig¬ 
nede det, vi har læst om i bogen „UFOs i Fo- 
kus“. 

Jeg udspurgte Flemming og hans forældre 

om deres tidligere kendskab til UFO’er, men 
det var meget sparsomt, hvad de vidste om 
dette emne. Flemming bedyrede, at han al¬ 
drig før havde set netop dette mærke, som 
fandtes i bunden af objektet. Dette er meget 
vigtigt at få slået fast for troværdighedens 
skyld. Flemming havde ingen vidner til sin 
observation, så hele rapporten står og falder 
faktisk med Flemmings ærlighed. Dette er og¬ 
så gjort Flemming forståeligt. 

Flemmings forældre fortæller, at da han 
kom hjem efter observationen, blev døren 
nærmest revet op og Fl. fortalte hurtigt og 
ophidset: „Jeg tror, jeg har set en flyvende 
tallerken!“ og han beskrev i luften med hæn¬ 
derne, hvordan den så ud samt det besynder¬ 
lige mærke i bunden. Fl. er ellers til daglig 
en rolig type, siger hans forældre, så af den 
grund var vi klar over, at han måtte have op¬ 
levet noget usædvanligt. 

Til yderligere underbygning af Flemmings 
observation, har vi modtaget andre rappor¬ 
ter, men inden jeg omtaler dem, skal jeg 
først bringe Flemmings observation i sin hel¬ 
hed. 

Flemming havde været på week-end op¬ 
hold sammen med sine forældre og yngre 
søster på Åbyskov campingplads, da han den 
7. juli 1974 kl. ca. 22.00 var på vej hjem på 
knallert. Han kørte ad Strandvejen i nordlig 
retning, da knallerten (en Puch) pludselig 
får ekstra fart på. Flemmings første tanke var: 


Til venstre ses objektet, som vor tegner fore¬ 
stiller sig det efter Flemmings beskrivelse. 
Herunder en kortskitse over området for lan¬ 
dingen samt objektets kurs. 

„Det var dog dejligt som knallerten kører - 
det er næsten som dengang jeg havde den bo¬ 
ret". Nu får Fl. øje på et objekt, der synes at 
komme nærmere. Pludselig strejker knallerten 
og Fl. må hurtigt koble ud for ikke at vælte. 
Objektet er nu tæt på og ret stort. Fl. smider 
knallerten i grøften, da objektet tilsyneladen¬ 
de lander inde på en lille mark ved vejen. Fl. 
må dog kravle op ad en skrænt for at kunne 
se objektet. På toppen af skrænten bliver han 
liggende i skjul for at studere objektet nær¬ 
mere. Det er ca. 50 meter fra ham og er til¬ 
syneladende 8-9 meter i diameter, det har 
form som to sammenlagte flade tallerkener 
og uden om det skinner et gullig-rødt lys, der 
dog ikke synes at oplyse omgivelserne. Der er 
ingen vinduer eller åbninger at se. Objektet 
er tilsyneladende metallisk og der kommer en 


mærkelig ukendt summen fra det som Fl. 
ikke kan forklare nærmere. Objektet holder 
sig svævende ca. 30 cm over jorden. Da det 
har opholdt sig her ca. 3 minutter, kommer 
der et kort glimt fra det, og et minut efter 
dette glimt begynder objektet at hæve sig 
relativt langsomt til trætophøjde, hvorefter 
det accelererer lynhurtigt og følger ca. sam¬ 
me bane og retning, som det kom fra, det vil 
sige en stigning på ca. 60 grader og kurs 
nord-nord-østlig. 

Da Fl. lå på skrænten og betragtede objek¬ 
tet, ærgrede han sig over, at ikke mindst én 
af hans kammerater havde været vidne til 
observationen. Han fortalte mig også, at nog¬ 
le kvier på marken var stukket af til det fjer¬ 
neste hjørne. Da jeg spurgte Fl. hvordan kvi¬ 
erne havde opført sig, medens de stod dér, 


Denne tegning viser hvor nær Flemming var på objektet. 


% gi g '-i'**' m 

Flemming peger i den retning hvorfra objek¬ 
tet kom. Indsat i øverste venstre hjørne et 
„Valderas-UFO“ med det mærke som Flem¬ 
ming påstod han også så. 


kunne han ikke oplyse mig om det, idet han, 
som han sagde: „havde været for optaget af 
at studere objektet/' 

Jeg har studeret området for landingen, 
men ikke fundet aftryk eller rester fra objek¬ 
tet. Til evt. underbyggelse af observationen 
er der således kun de 4 henvendelser, som 
fulgte i kølvandet på dagbladenes omtale af 
hændelsen. „Fyns Amts Avis" var så venlig 
at skrive om hændelsen allerede 2 dage efter, 
hvor jeg samtidig efterlyste personer, som 
havde set noget tilsvarende eller noget, som 
evt. kunne have forbindelse med Flemmings 
observation. - De følgende 4 henvendelser 
kan udmærket have forbindelse med det ob¬ 
jekt Fl. så. 

En dame fra Vængemosevej, ca. 1 km fra 
observationsstedet, ringede og fortalte, at bil¬ 
ledet på hendes fjernsyn var forsvundet den 
pågældende aften på helt usædvanlig vis, så¬ 
ledes at hun simpelthen måtte slukke for det. 
Apparatet virkede upåklageligt den følgende 
dag. Damen troede ikke på flyvende tallerke¬ 
ner, men hun mente alligevel at jeg burde 
underrettes om det ejendommelige tilfælde. 

En gårdejer fra Bjerreby på Tåsinge, ca. 
16 km syd-vest for observationsstedet, ser 
samme aften, få minutter efter Flemmings ob¬ 
servation, et lysende objekt flyve skråt ned 
over Strynø med syd-østlig kurs. 


Et ægtepar i Rynkeby på Midtfyn så fra 
deres have, mandag d. 8. juli kl. 16.30 en 
dueblå genstand uden vinger eller støj. Den 
passerede relativt langsomt og havde størrelse 
som en flyvemaskine. 

En dame fra Tved ved Svendborg ser mel¬ 
lem kl. 18.00 og 18.30 den 7. juli et objekt, 
som fløj lydløst over i østlig retning. Objektet 
havde form som et buttet græskar. 

Disse fire observationer kan naturligvis ik¬ 
ke underbygge Flemmings nærobservation, 
men de kan give os et fingerpeg om, at der 
har været et eller andet på spil i området. 
Der er sandsynligvis mange andre, der har 
observeret noget, men kun et fåtal henvender 
sig til os og fortæller om det, de har set. Vi 
kan kun håbe, at objektet dukker op igen, og 
at vi næste gang er lige så heldige som dem 
i Spanien, nemlig at få taget et billede af 
fyren. 

Frank Lerbæk 

SIDSTE: 

Umiddelbart inden trykningen af UFO-NYT, 
talte jeg med Flemmings forældre, og fik her 
at vide, at Flemming er blevet indlagt på 
hospitalet efter at have været sløj i 14 dage. 
Lægerne kan ikke umiddelbart stille en dia¬ 
gnose. Symptomerne er: ondt i alle led i hele 
kroppen og hævet hals - pludselig høj feber, 
der forårsager indlæggelsen. 

Sygdommen behøver ikke at have forbin¬ 
delse med observationen, men da det ofte er 
sket, at personer, der har været nær et UFO 
er blevet sløje, gør man sig jo sine tanker. 

F.L. 


Vi har modtaget en dansk rapport mere fra 
den 7. juli , som - på trods af en lille forskel 
i objekternes udseende - godt kan have for¬ 
bindelse med Flemmings observation } hvorfor 
vi bringer den her. 

7. juli 1974. Kl. 23.15 i Nordborg på Als. En 
dame som er meget stjerneinteresseret, er 
ude for at lufte sin hund, og da hun samtidig 
iagttager himlen, får hun i øst, 30 graders 
højde, øje på et lysende objekt, som med stor 


UFO-NYT 5-74 159 





fart kommer hen imod hende. I ca. 100 me¬ 
ters afstand stopper det brat. Samtidig ud¬ 
sender objektet et meget stærkt og blænden¬ 
de blå-hvidt lys. Objektet beskrives som to 
kuppelformede skåle lagt sammen og ovenpå 
disse igen en kuppel hvis størrelse er det hal¬ 
ve af objektets diameter. Nedenunder objek¬ 
tet ses noget, der ligner en elektrisk pære, 
hvorfra det kraftige lys udsendes. Efter få 
sekunder sætter objektet pludselig i gang og 
forsvinder med stor hastighed mod syd. Un¬ 
der denne manøvre bliver „pæren** svagere. 

Observatøren anslår objektets diameter til 
ca. 7-8 meter og dets hastighed som et hur¬ 



tigt fly. Samlet observationstid 8-10 sekun¬ 
der. Vejret var den pågældende nat klart og 
vindstille. X.P. 


Franske rapporter vekker oppmerksomhet 


Av en hel rekke rapporter, har vi valgt tre, 
som vi har funnet ekstra interessante. - Den 
første observasjonen ble foretatt kl. 18.20 den 
10. desember 1973 ved Ouzoues-sur-Loire i 
Midtfrankrike. 

Politimester Henri Gauthier, 50, var en av 
vitnene. Han rapporterte at to damer opp- 
søkte politistasjonen og fortalte at de hadde 
sett noe merkelig på himmelen. Gauthier 
medgav at han først stilte seg skeptisk, men 
da han gikk ut, fikk han se blinkende lys som 
langsomt beveget seg mod sydøst på himmelen 
uten å gi lyd fra seg. 

Det var tre røde og et meget sterkt hvitt lys 
som han sammen med damerne og gendarm 
Guy Thierry betraktet i 10 minutter inntil de 
forsvant bak noen trær ca. 300 meter borte. 

Et annet vitne som hadde sett objektene 
fra sitt vindu helt uavhengig av de førstnevn- 
te damer og politiet, fru Suzanne Devaine, 
beskrev objektene som ovale av form, 4,5 me¬ 
ter lange og 2,5 meter brede. Høyden over 
jorden var mellem 18 og 27 meter. 

Gendarm Thierry uttalte at han var sterkt 
imponert over hvad han så, spesielt det kraf¬ 
tige hvite lyset. 

Tegninger utført av politiets tegnere viser 
et klokkeformet objekt med en utvekst på 
toppen, tre røde lys arrangert i et triangel i 
bunden og et kraftig hvitt lys på midten. 


Fordi dette angivelig er første gang at fran¬ 
ske gendarmer har observert UFO, har for¬ 
svarsministeriet tatt saken alvorlig og da sær¬ 
lig på grunn av politimester Gauthiers excel¬ 
lente rulleblad (= rygte). 

Den 24. februar 1974 observerte ikke mindre 
enn 30 vitner noe som de beskrev som et 
„mektigt, vibrerende** UFO i landsbyen Curel 
i Sydøstfrankrike. To høyt respekterte med¬ 
lemmer av Curelpolitiet, offiser Michel Dor- 
mey og politisersjant Charles Robin var 
blandt vitnene. Objektet ble først observert 
av en flokk på ca. 30 mennesker som stod 
utenfor Marie Walzacks kafe. En av gruppen 
telefonerte politiet, og sersjant Robin, som 
tok imot meldingen, kjørte straks sammen 
med offiser Michael Dormey bort til kafeen. 
Robin uttalte at de så objektet meget klart og 
klokkeslettet var 20.10. Han anslo objektet 
til å være 270 meter langt og 90 meter bredt, 
en rund (?) skive av blågrå farge og med tre 
orangefargede halvmåner under. 

Robin uttalte videre at objektet beveget 
seg meget langsomt, adskillig langsommere 
enn et fly, og at han betraktet det gjennem 
kikkert ca. 45 minutter før det forsvant bak 
horisonten kl. 20.55. 

To netter etter observasjonen i Curel, den 
26. februar, fikk borgmester Andre Jolibois 
i den nærliggende Verbiesles se noe som han 

beskrev som „en strålende orangefarget halv¬ 
måne som hang under et diskosformet mørkt 
objekt.” Hans oppmerksomhet ble først henle¬ 
det på tingen ved „en mærkelig lysning” fra 
vinduet. Objektet vibrerte mens det beveget 
sig. 

En annen observasjon ble gjort samme natt 
av noe som sannsynligvis var samme objekt. 
Observasjonen ble gjort av sersjant Claude 
Bouthors fra det franske luftvåben sammen 
med sin hustru og sikkerhetsoffiser Bernard 
Roure. Disse tre så gjenstanden fra Bouthors 
hjem i Eclaron, som ligger i nærheten av 
Verbiesles. Bouthors og Roure sprang ut til 
bilen og forfulgte denne merkelige gjenstan¬ 
den i omtrent en halv time og det lykkedes 
dem å få tatt fotografier med telefotolinse. 
De fortalte de hadde sett „tre orangerøde 


halvmåner.” Bouthors fortalte pressen at han 
hadde tolv års tjeneste i det franske luftvå- 
pen 5 at han var vant til å observere fly og 
månefaser, og at det han hadde sett uten 
tvil var et UFO. 

Politikaptein Sallaz som ledte undersøgel¬ 
serne i distrikterne Curel, Verbiesles og Ecla- 
ron, uttalte at han hadde sett fargefotoene 
tatt av Bouthors, og de viser meget tydelig de 
tre lysende halvmåner beskrevet av hans poli- 
tioffiserer (Sgt. Robin og offiser Dormey). 

Den tredie begivenhet i observasjonsserien 
fant sted den 1. mårs da tre vinarbeidere ved 
Epernay som ligger ca. 100 km fra Curel, rap¬ 
porterte å ha sett et lysende sigarformet ob¬ 
jekt. 

The A.P.R.O. bulletin , mårs/april 74. /PLH. 


Observation i Argentina 


Besætningsmedlemmerne og passage¬ 
rer fra to fly og mandskabet i kontrol¬ 
tårnet på en flyveplads så et UFO. 

„Fra nu af vil jeg aldrig mere le ad dem, som 
forsikrer, at de har set en flyvende tallerken”. 
Denne udtalelse blev gentaget flere gange nu 
til morgen på flyvepladsen i hovedstaden af 
besætningsmedlemmer og passagerer fra en 
flyvemaskine fra selskabet Austral, som på 
højde med Marcos Juårez krydsede et UFO. 
Genstanden fløj i 22.000 meters højde fra 
nord mod syd og blev ligeledes set af besæt¬ 
ningsmedlemmerne i en flyvemaskine fra et 
argentinsk flyselskab og flyvelederne i kon¬ 
troltårnet i Paj as Blancas, i Cordoba. Jacinto 
Amuedo og Franklin Escudero, henholdsvis 
kaptajn og andenpilot på flyet fra selskabet 
Austral, forsikrede at genstanden „ikke ligne¬ 
de nogen kendt type fly eller ballon”. „Den 
var elipseformet og flad og overordentlig skin¬ 
nende”, tilføjede de. 


UFO’et blev observeret kl. 9,30, da maski¬ 
nen i 8000 meters højde var på vej tilbage fra 
Cordoba med 70 passagerer. Amuedo og Es¬ 
cudero kommenterede, at da de klokken 8 
nærmede sig Cordoba, hørte de over radioen 
at piloten på flight 806 oplyste kontroltårnet 
om en flyvende genstand, „som ikke er et fly, 
eller ballon, eller noget kendt”, og at han bad 
om en kurs nærmere ved, da han havde til 
hensigt at undersøge det. Ved landing i pro¬ 
vinsen her bemærkede de, at mandskabet i 
kontroltårnet var „noget forvirrede” - også 
de havde set den besynderlige og mystiske 
genstand”. Senere fik besætningsmedlemmer¬ 
ne på Austral den usædvanlige chance selv 
at se den flyvende tallerken under turen på 
vej tilbage til Buenos Aires på et tidspunkt, 
hvor de endnu diskuterede tilfældet, som de 
indtil da kun kendte af omtale. Nyheden løb 
som et kanonskud mellem passagererne, som 
stimlede sammen ved vinduerne i højre side 
for at betragte synet. Da de ankom kl. 10.05 

i hovedstadens lufthavn kom de folk, som var 
til stede på flyvepladsen strømmende til om¬ 
kring dem for at høre dem tale om „Marcos 
Juårez-UFO’et**. Stewardesserne Liliani Espi- 
nosa, Graciela Patterson, Susana Valaitis og 
Alicia Fontanela blev kun ved med at gen¬ 


tage: „Det var noget, som gjorde et stærkt 
indtryk, et stærkt indtryk**. På radarstationen 
fik man den oplysning, at man ikke kunne op¬ 
dage UFO’et her på grund af den store af¬ 
stand. 

La Razon, Buenos Aires, 2. april 74. E. Ka. 


UFO’er set fra hangarskib 


Lukkede den amerikanske flåde mun¬ 
den på officererne? 

Et eller andet sted ud for staten Carolinas 
kyst mistede et US Navy fartøj for et par må¬ 
neder siden en helikopter med 3 mands be¬ 
sætning. En destroyer nærved „hørte** heli¬ 
kopteren ramme vandet (på destroyerens so¬ 
nar-udstyr) og sejlede frem til området på få 
minutter. Der blev intet fundet i vragområ¬ 
det, der kunne tyde på, at helikopteren var 
gået ned. Ingen vragstumper, redningsveste, 
intet. 

Eftersøgningen fortsatte imidlertid, og den 
anden nat blev et af hangarskibene standset, 
fordi de ønskede at forblive i samme område. 
Boven var rettet mod syd, temperaturen var 
cirka 40 grader, himlen var helt klar og uden 
Måne. Der var 4 destroyere synlige i horison¬ 
ten omkring 16 km fra hangarskibet. 

Vidnet udtalte, at omkring kl. 21.00 fik 
han besked fra en sømand, som løb forbi for 
at hente et kamera, at 3 UFO’er var nær ved 
hangarskibet. Han gik op på flyvedækket for 
at se UFO’eme, men var for sent på den, for 
de var væk. Han kunne imidlertid se deres 
„eftervirkning**. Han observerede, hvad han 
kaldte „en rund sky af lysende støv**. Denne 
sky, sagde vidnet, „glødede tydeligt, men ikke 
så meget som stjernerne bag den, som kunne 
ses igennem den.“ Han tilføjede, at der ikke 
var nogen vind, og at selv om skyen meget 
langsomt spredtes, og blev mere utydelig, kun¬ 
ne den dog ses omkring 30 minutter efter 
hans ankomst til flyvedækket. 


Ved at gå fra agterenden til forskibet, kun¬ 
ne han anslå afstanden fra hans skib til skyen 
som værende 150-200 meter, og størrelsen af 
skyen til omkring 30 meter i diameter. Han 
mødte mange af den 1.000 mand store besæt¬ 
ning på flyvedækket og udspurgte så mange 
af dem, han kunne, inden de gik tilbage til 
underdækket. Vidnet har forsynet NICAP 
med følgende „førstehånds** redegørelse for, 
hvad der skete den nat på Nordatlanten: 

„Nogle få medlemmer af skibets flybesæt¬ 
ning var på dækket og så UFO’erne nærme 
sig. UFO’erne kom østfra, meget lavt hen 
over destroyeren, som havde sin position der. 
UFO’erne var i V-formation og de bevægede 
sig yderst hurtigt. 

De var ude i horisonten - og 2-3 sekunder 
senere var de på siden af os. De standsede til¬ 
syneladende uden først at sagtne farten, og 
de svævede øst for os 150 meter til bagbord. 
De var 40-50 grader oppe fra overfladen af 
flyvedækket. 

Besætningen beskrev de tre UFO’er som 
„Saturn-typer“. De havde røde ringe, og selve 
kuglerne var orange og glødede meget kraf¬ 
tigt. Ingen af kuglerne havde udvendige frem¬ 
spring, ingen koøjer, og der kom ingen lyd 
overhovedet fra dem. 

UFO’erne bevægede sig ikke, og stod stille 
i omkring 20 til 25 minutter. Alle kuglerne 
havde samme størrelse, omkring 12-15 meter 
i diameter.** 

„Hvad der var utroligt for mig,“ fortsatte 
vidnet, „var måden de forlod os på. De fløj 

ikke væk, de forsvandt simpelthen og var bor¬ 
te! 

Jeg gjorde mig umage med at prøve at fin¬ 
de vidner, som så, i hvilken retning de forlod 
os, men alle, jeg talte med, stod fast på og 
var enige om: UFO’erne forsvandt i ét nu. 
Alt, hvad der var tilbage, var den glødende 
hvide sky på stedet, hvor UFO’erne havde 
været.“ 

Næste morgen talte alle om begivenheden, 
da alle officerer, som ikke havde vagt, blev 
kaldt til et møde. 


Da vidnets tjeneste var forbi og han spurg¬ 
te en anden officer om UFO’erne, sagde den¬ 
ne, at hvad ham angik, var der aldrig nogen 
sinde sket noget i den retning, og at der ikke 
skulle være nogen diskussion herom. 

Vidnet sluttede sin rapport ved at sige, at 
han havde tilbragt utallige timer med at for¬ 
ske i alle tilgængelige kilder efter svar på den 
uforklarlige forsvinden af helikopteren og 
dens besætning, men at hændelsen stadig for¬ 
bliver et mysterium. 

UFO Investigator , april 74/P.O.Pl. 


Rapportbølge rammer Georgia 


Efterårets livlige aktivitet i det sydlige 
Nordamerika. 

Som en sommerstorm, der bryder løs uden 
forvarsel, brød UFO-rapporter frem over he¬ 
le staten Georgia i september 73 som en kæ¬ 
dereaktion, der fejede gennem snesevis af 
byer og bredte sig ind over nabostaterne. 

De første rapporter blev optaget af poli¬ 
tiet i Terrell kommune nordvest for Albany, 
lige før midnat d. 30. august. I løbet af de 
næste timer ringede borgere fra det sydlige 
og centrale Georgia, og de berettede om man¬ 
gefarvede lys på nattehimlen, om hvilke de 
håbede, at de lokale myndigheder kunne give 
en forklaring. Som nyheden bredte sig hos 
politiet og over radioen, skyndte journalister, 
embedsmænd og politifolk sig til de steder, 
hvor observationerne var rapporteret, og i 
mange tilfælde var de selv i stand til at se 
lysene. 

Skønt ingen af rapporterne indeholdt klart 
definerede, strukturerede objekter, fortalte 
nogle vidner, at de skinnende lyskugler pas¬ 
serede på nært hold og udførte imponerende 
manøvrer. 

En dramatisk hændelse fandt sted uden for 
Savannah ved Hunter militærluftbase i de 
tidlige morgentimer d. 8. september. To mili¬ 


tærpolitibetjente, der patruljerede rundt om 
basen, så et skyggeagtigt objekt med glimten¬ 
de lys, der bevægede sig hurtigt i det fjerne. 
Ifølge nyhedsberetningerne forblev objektet 
først på dets fjerne position og viste strålende 
farveforandringer - fortrinsvis blå, hvid og 
ravfarvet. Pludselig bevægede objektet sig 
hen mod mændene og så ud til at dykke ned 
til trætop-højde. Idet objektet passerede over 
hovedet på mændene, kørte de forskrækkede 
fra vejen ned i en grøft. Da de kom ud for 
at få bilen fri, lagde de mærke til, at objektet 
havde indtaget en stationær position på him¬ 
len ca. 180 meter borte. Efter ca. 15 minutter 
fik MP-erne patruljevognen op på vejen igen 
og vendte tilbage til hovedkvarteret - UFO- 
et kunne stadig ses bag dem. Hæren afholdt 
journalister fra at tale med vidnerne indtil 
efter den officielle „udspørgen“ var blevet 
udført. 

Praktisk taget alle beretninger er enige om, 
at strømmen af observationer begyndte nær 
byen Dawson i Terrell kommune, sent d. 30. 
august. Ifølge offentliggjorte kilder kørte en 
lille gruppe regeringsmedarbejdere ind i byen 
fra hovedvej 118, da de fik øje på to klart 
lysende objekter i luften. De rapporterede 
observationen til det lokale politi, som på de- 

res side så de farvede lys på himlen; de så 
ikke ud som stjerner, luftfartøjer eller andre 
kendte objekter. Kl. 00.40 d. 31. august tele¬ 
fonerede politiet fra Dawson til State Patrol 
i Albany, 30 km mod sydøst, og anmodede 
om, at flådens flybase ved Albany blev alar¬ 
meret. Inden de næste timer begyndte rap¬ 
porter at indløbe fra andre små byer rundt 
om Albany, og det blev sagt over politira¬ 
dioerne, at noget usædvanligt syntes at være 
under udvikling over et hastigt voksende om¬ 
råde, der dækkede en halv snes kommuner 
eller flere. 

De fleste rapporter beskrev kraftigt farve¬ 
de lys i store højder, mange af dem statio¬ 
nære, nogle bevægede sig langsomt, andre ud¬ 
førte uberegnelige rotationer. En journalist, 
som ankom til et observationssted uden for 
Albany kort efter kl. 1 om natten, beskrev det, 
hun så, som „neonreklamer, der løb grassat/* 
Hun sagde, at de blinkede på himlen, skiftede 
farve, gjorde pludselige bevægelser og til sidst 
forsvandt i nordlig retning. Hun iagttog ly¬ 
sene i næsten to timer. Der var tre i alt, det 
ene større end de andre. 

Flådeflybasen ved Albany gjorde forgæves 
forsøg på at se lysene og indfange dem på 
radar. Statspolitiet prøvede også at indfange 
lysene ved at bruge et transportabelt radar¬ 
aggregat, men man kunne ikke få noget på 
skærmen. Flådeflybasen oplyste Albany-poli- 
tiet om, at alle luftfartøjer fra basen var lan¬ 
det kl. 22.45 torsdag aften, og at ingen flyve¬ 
ture skulle udføres før kl. 8.30 næste morgen. 
De fleste observationer om morgenen d. 31. 
ophørte ved solopgang. 

Der var modstridende rapporter angående 
den officielle reaktion på udbruddet af ob¬ 
servationer. „Jacksonville Journal** citerede 
en talsmand for Warner Robins flyvebasen, 
syd for Macon, der udtalte, at intet luftfar¬ 
tøj blev sendt på vingerne for at lede efter 
UFO’erne, fordi „vi havde ingen flyvema¬ 
skiner at sende op.“ Dette rejste spørgsmålet, 
om en start af fly ville være blevet beordret, 
hvis der havde været maskiner ledige. Imid¬ 
lertid citerede den samme avis en informa¬ 
tionsofficer for Warner Robins for en udtalel¬ 
se om, at luftvåbnet ikke længere undersøger 


UFO’er. Modsat den udtalelse rapporterede 
„Albany Herald**, at en talsmand ved Warner 
Robins oplyste, at en officiel undersøgelse vil¬ 
le blive foretaget. Albany Herald citerede og¬ 
så en talsmand for flådeflybasen, som udtalte, 
at flåden „er interesseret i dette og vil un¬ 
dersøge det.“ I senere redegørelser benægte- 
des eftertrykkeligt enhver officiel interesse. 
Den 4. september citerede Macon Telegraph 
en oplysningsofficer fra Warner Robins, der 
sagde: „Jeg tvivler alvorligt på, at der vil 
komme nogen undersøgelse.** 

UFO Investigator, oktober 1973. 

/B.S. 


9 Gyldent æg,, 
stadig uopklaret 

Videnskabsmænd undrer sig stadigt over en 
gårdejers påstand om, at han så et klart gyl¬ 
dent objekt på størrelse med et æg falde ned 
på hans mark nær Orchard Hili, Georgia, i en 
røgsky. Skønt man ikke har fundet nogen 
stykker af det påståede objekt, besøgte en 
jordbundskemiker marken få timer efter den 
påståede observation, og han opdagede et 
brændt areal, ca. 30 cm i diameter, der stadig 
var varmt. 

Ifølge kemikeren afslørede hans jordprøver 
høje koncentrationer af kobber og krom, men 
ikke noget bevis på at et objekt virkeligt var 
landet. Videnskabsmanden udtalte, at ele¬ 
menter, der sædvanligvis findes i brændende 
indretninger og brændstoffer ikke var til ste¬ 
de i de prøver, han testede. 

Vidnet rapporterede, at hændelsen skete 
mandag eftermiddag d. 10. september kun 25 
meter fra hans hjem. Han fortalte, at objektet 
syntes at flyde ned fra himlen i en roterende 
bevægelse og senere fjerne sig. Han fortalte 
journalisten, at han troede, objektet var 
„svovl fra himlen**. 

Kemikeren, dr. Oscar Anderson fra Geor- 

gia universitets landbrugsforsøgsstation ved 
Grif fin, hørte om hændelsen, efter at vidnet 
havde givet meddelelse om det på den lokale 
radiostation. Da Anderson kom til gården et 
par timer senere, fandt han, at jorden på ste¬ 
det var hed at føle på, og at et lille område 
med vegetation var forbrændt. Han opdagede 
ikke noget tegn på „svindelnummer", skønt 
han sagde, at han ikke kunne udelukke mulig¬ 
heden. 

Anderson blev senere citeret for at have 
sagt, at objektet kunne have været en meteorit 
eller et stykke affald fra rummet, der blev op¬ 
løst ved nedslaget og ophedede jorden. Viden- 
skabsmænd, der blev kontaktet af NICAP, 
påviste, at der ikke er stor mulighed for dette, 


eftersom det ikke er sikkert at en lille meteo¬ 
rit eller et stykke rumaffald ville frembringe 
så megen hede, som det blev rapporteret, der 
var på stedet. Kobber og krom er heller ikke 
almindeligvis indeholdt i meteoriter, skønt 
det kan forekomme i satellitstumper eller an¬ 
det menneskefremstillet materiale. 

Den 14. september rapporterede en anden 
gårdejer fra Griffin-egnen, at han havde set 
et gyldent objekt „så stort som et hoved C£ ; det 
sejlede nedad og forsvandt nær jorden. Gård¬ 
ejeren fortalte, at han havde skudt efter ob¬ 
jektet med en riffel, men han var ikke sikker 
på, at han havde ramt det. NICAP har end¬ 
nu ikke undersøgt denne rapport. 

UFO Investigator, okt. 73. /B.S. 


Cigarformet UFO set over Østrig 


Mandag den 10. december 1973 rapportere¬ 
de en sagfører at have set et cigarformet UFO 
under en køretur fra Mauerkirchen i det 
nordlige Østrig, 10 km SØ for Braunau am 
Inn, til Mattighofen, der ligger en halv snes 
kilometer sydligere. Vidnets navn er kendt, 
men vedkommende foretrækker at være ano¬ 
nym ved offentliggørelse af hans observation. 
Resumé af hændelsen er følgende: 

„Jeg var taget fra Mauerkirchen ved 8.15- 
tiden om morgenen den 10. december 1973. 
Jeg havde ingen radio i bilen og jeg kørte 
alene. Da jeg var nået uden for den lille by, 
fik jeg øje på en lille, meget klar, trekantet 
sky på en ellers fuldstændig skyfri himmel i 
retning mod Mattighofen, lidt øst herfor. 
Klarheden og skyens „ensomhed" på himlen 
undrede mig, og jeg gættede på, at skyen måt¬ 
te være indirekte belyst af den opstående sol, 
men jeg vedblev dog at holde øje med den. 

Efter at jeg havde passeret Uttendorf (ca. 
5 km syd for Mauerkirchen) forekom skyen 
aflang og to lys var nu synlige foran den, som 
to stjerner, selvom jeg naturligvis udmærket 


var klar over, at det ikke kunne være stjerner. 
Mens jeg nærmede mig Mattighofen, vokse¬ 
de skyen betragteligt i størrelse, og jeg be¬ 
mærkede, at den bevægede sig temmelig hur¬ 
tigt, i samme størrelsesorden som et fly. Jeg 
parkerede bilen nær Mattighofen Kirke og 
på dette tidspunkt var den flyvende sky og¬ 
så nået frem til landsbyen, på vej vestover. 
På forenden af skyen var en art cockpit, hvor¬ 
på der var anbragt fire lys i kvadrat. Jeg vil 
gætte på, at det var 1000-2000 m oppe og 
omkring 1-2 km væk, hvilket dog er ret groft 
bedømt. Jeg vil dog mene, at det var ret tæt 
på og bevægede sig helt lydløst mod vest. 
Hele observationen varede et kvarters tid. 
Jeg var interesseret i at få fat i et vidne til 
fænomenet, og da jeg løb på landbetjent Y 
(navnet tilbageholdt), der kom ud fra råd¬ 
huset, viste jeg ham objektet på himlen. Jeg 
havde indtrykket af et fartøj der fløj i en 
lige bane under styring. 

Da jeg første gang fik øje på den trekante¬ 
de sky, var den på størrelse med fuldmånen. 
Da jeg havde fænomenet på den korteste af- 

stand var dets højde svarende til fuldmånens 
diameter og dets længde flere gange denne 
diameter. 

Hele skyen mindede mest af alt om én 
stor kamouflage, for at „sløre kendsgerninger- 
ne“, men skjulet var for tyndt foran, så man 
kunne se lysene skinne igennem. Skyens farve 
var bemærkelsesværdig, rent hvid og farven 
ændredes ikke under observationen. u 

Sagførerens skyfri himmel viste sig at være 
korrekt: Både Passau og Frankenmarkt i det 
nordlige Østrig rapporterede „ingen skyer“, 
ligeså Salzburg Lufthavn omkring kl. 7.00. 
Vindhastigheden var 4-5 km/t, retning fra 
sydøst, og temperaturen en halv snes grader 
under frysepunktet, ingen nedbør; stabilt høj¬ 
tryk. 

Desværre angav sagføreren ikke hvor man¬ 
ge grader objektet var over horisonten, så 
hans bedømmelse af højde og afstand til ob¬ 
jektet er ret tvivlsom. Ifølge sagføreren var 
„skyen“ ca. 15 km væk, da han først blev op¬ 
mærksom på den. Hans „fuldmåne-diameter“ 
giver 200 meter som dens middellængde. Hvis 
man antager, at der ikke er sket nogen for¬ 
længelse eller forkortelse af hele fartøjet, kun 
en „afsløring" af „cockpittet", giver beregnin¬ 
ger en minimumsafstand på 5 km da objektet 
var nærmest (længde 5 fuldmånediametre og 
ægte højde 1 km) hvilket giver en højde over 
jordoverfladen på 15 grader. 

Sagføreren gav indtryk af at være både 
rolig og velafbalanceret, og han afslog at ac¬ 
ceptere f. eks. en kondensstribe eller et al¬ 
mindeligt fly som mulige forklaringer. 15 
minutter er tilstrækkelig lang tid til at speku¬ 
lere på en forklaring, og han havde ingen 
kunnet finde, sagde han. 

Mattighofen-observationen stiller to van¬ 
skelige spørgsmål: 

a: Hvis „skyen" var forblevet tæt nok til at 
skjule hvad den „rummede", ville obser¬ 
vationen være blevet klassificeret under 
gruppen „sky-cigarer“ (cloud-cigars), dvs. 
det mest standhaftige og konsekvente fæ¬ 
nomen ifølge Dr. Jacques Vallee. Spørgs¬ 
målet er der dog stadig: Hvad er formålet 
og mønstret bag „sky-cigarer“ som Mattig- 


hofen typen? Er de blot „en anden Tro¬ 
jansk Hest", som John A. Keel ville sige, 
eller med speciel mission? Kamouflage-teo- 
rien, som sagføreren af sig selv kom frem 
med, lyder dog mest sandsynlig, 
b. Mattighofen observationen skete den 10. 
december 1973 om morgenen. Der var en 
iøjnefaldende observation ved den Østrig- 
ske-Bayernske grænse nær Mt. Hochries 
om aftenen samme dag og der blev ved at 
være aktivitet i Kufstein-Rosenheim om¬ 
rådet indtil marts 1974. „Sky-cigaren“ fra 
Mattighofen bevægede sig mod grænsen 
til Bayern og Altoetting. Måske var den 
også på vej til Mt. Hochries!? 

Ernst Berger, Østrig/Fl. Ahrenkiel 


STORT 

medlems¬ 

møde 

Fredag den 25. oktober 
kl. 19,45 

(skriv det i kalenderen i dag!) 

Spændende foredrag - lysbilleder - 
diskussion 

Kendt dansker fortæller om sin 
nærobservation - træk af 
SUFOIs historie - hvor står vi 
i dag? - hvilke opgaver 
skal løses i fremtiden? 

Aulaen, GI. Hellerup Gymnasium 

Svanemøllevej 87, Hellerup (indgang 
fra Hellerupgårdsvej). Nær Hellerup S- 
station - buslinie 1, 26 og 27. 

Entré kr. 5,00. 

Kom i god tid! 


166 UFO-NYT 5-74 




1959 eller 1960. Observationsstedet hedder 
„Bautahøj“, (B.P. feriehjem) og ligger ud 
mod Isef jorden i den nordlige del af Horns¬ 
herred. Ved 21.00 tiden en sommeraften i 
slutningen af juni kommer et ægtepar gående 
fra stranden op mod feriehjemmets anneks. 
I nærheden af dette ser de pludselig et mær¬ 
keligt kugleformet objekt, som langsomt da¬ 
ler skråt ned og lander i det høje græs ca. 
20-30 meter foran dem. Objektets overflade 
beskrives som „mælkehvidt" og dets størrelse 
til ca. 5 meter i diameter. På grund af det 
høje græs kan det ikke ses om fartøjet har 
støtteben eller lignende. 

Straks efter landingen åbnes der en dør på 
fartøjets midterparti, og ud ad denne dør 
kommer der to personer, som træder ned i 
græsset. Personerne beskrives som normale 
skikkelser på omkring 170-175 cm højde og 
iført tætsiddende aluminiumsfarvede dragter 
som går ud-i-eet. På hovedet bærer de kuppel¬ 
formede hjelme af mat glas, således at man 
ikke kan se deres ansigter. Fra hjelmene går 
der en tyk slange tilbage til to mathvide „ilt- 
beholdere“, som de bærer på ryggen. 

De to personer går rundt i græsset i en af¬ 
stand af indtil 5 meter fra fartøjet. Det er ob¬ 
servatørernes indtryk, „at de leder efter no- 
get . 

Medens ægteparret iagttager de 2 personers 
færden, lægger de mærke til, at der også be¬ 
finder sig en person i fartøjets dør. Det be¬ 
mærkes, at døren har samme buede form som 
fartøjet. Efter max. 10 minutters forløb går 
de to personer igen op i fartøjet, hvorefter dø¬ 
ren lukkes. Straks derefter begynder fartøjet 
langsomt at stige skråt opefter og forsvinder 
ud i himmelrummet. 


Observationen fandt sted, medens det end¬ 
nu var lyst, og der blev ikke observeret lys 
på eller glimt fra fartøjet. Nogen form for 
lyd blev heller ikke bemærket. 

Der er ikke noget at sige til at observatører¬ 
ne blev ret forskrækkede, og at hele sceneriet 
forekom dem noget uvirkeligt. Efter observa¬ 
tionen skyndte de sig hjem og tænkte desvær¬ 
re ikke på at undersøge stedet, hvor fartøjet 
havde landet. 

I dagene efter hændelsen spekulerede ægte¬ 
parret meget over, hvad det egentlig var, de 
havde oplevet, og man forsøgte at tale med 
venner og bekendte om det, men opdagede 
meget hurtigt, at disse nærmest anså dem for 
at være blevet tossede. Så tav man med sa¬ 
gen, - og årene gik. 

I mellemtiden døde konen, og manden er 
nu alene tilbage. Først i år, da han har nået 
de 77, kommer han tilfældigt i forbindelse 
med Alarmeringscentralen og beretter om sin 
oplevelse. Erindringen om hændelsen er i åre¬ 
nes løb naturligvis blevet sløret, og ud fra det¬ 
te må man tage de i beretningen givne oplys¬ 
ninger. 

V.M.IX.P. 

April 1971. En formiddag ved 10-tiden er 
en gårdejer ved Sørbymagle ved at harve sin 
mark, som ligger umiddelbart op til lande¬ 
vejen Slagelse-Næstved. Under arbejdet hen¬ 
ledes hans opmærksomhed på en sæbeboble¬ 
lignende genstand, som kommer til syne i en 
afstand af ca. 50 meter fra traktoren. Den 
lille genstand bevæger sig af sted i et lang¬ 
somt tempo (formentlig ca. 5 km i timen), 
umiddelbart over jorden på en urolig, nær¬ 
mest spjættende facon. Det slog straks gård- 

ejeren, at kuglens bevægelsesretning var mod 
vinden, som på dette tidspunkt var vestlig. 
Kuglen fortsatte sin bane, indtil den nåede 
ind på en afstand af ca. 5 meter fra gårdeje¬ 
ren. På dette tidspunkt hævede den sig plud¬ 
selig brat til vejrs til en højde af ca. 2-3 me¬ 
ter og fortsatte så i en vandret bane lige mod 
traktoren. Da den forbløffede gårdejer havde 
fornemmelsen af, at genstanden måtte befin¬ 
de sig lige over ham, åbnede han traktorens 
dør og så op, - og dér, kun en meter oppe, 
passerede kuglen forbi over hans hovede. 
„Den var så tæt på, at jeg med lidt held kun¬ 
ne have rørt ved den“, forklarede han. 

Da kuglen var kommet forbi traktoren, gik 
den igen lavt ned over jorden, hvor den fort¬ 
satte sin bane på tidligere nævnte facon. 

Observatøren giver følgende beskrivelse af 
objektet: „På størrelse med en almindelig ten¬ 
nisbold. Set på afstand forekom den klar som 
en sæbeboble, og jeg sad faktisk flere gange 
og tænkte, hvornår den mon ville eksplodere. 
På tæt hold ændrede kuglen udseende. Den 
syntes da nærmest grålig eller mælkehvid, 
ligesom den var uigennemsigtig. Dens over¬ 
flade fremtrådte med en mat glans.“ 

Lyd fra objektet hørtes ikke. 

Ebbe Truelsen/X.P. 

28.-9.-1972. Sent på aftenen er en taxavogn¬ 
mand på vej hjem ad Strandvejen mod Kø¬ 
benhavn efter en tur til Humlebæk.Ved Rung¬ 
sted Kyst ud for Bukkeballe vej gør han holdt 
for at gå sig en tur langs vandet. Kl. ca. 
23.30 bemærker han, at der fra nord og langs 
med kystlinjen kommer svævende et metal- 
gråt, blankt objekt. Da objektet er ret ud for 
observatøren, krakelerer dets overflade og be¬ 
skrives som uregelmæssige sammensatte blan¬ 
ke plader. Det bemærkes, at der mellem pla¬ 
derne er en variation i den grå farve. Selve 
objektet lyser ikke, men ses i skæret fra gade¬ 
belysningen. Fra objektets flade bund går der 
en 6-7 cm bred, kraftig hvid lysstråle ned 
mod vandoverfladen, som oplyses af denne. 
Lysstrålen ses under hele observationen. Ob¬ 
jektets overdel er buet og ovenpå er der en 
lav kuppel. Lyd høres ikke. Da objektet pas¬ 
serer observatøren er afstanden kun 10-20 



meter. Objektets størrelse anslås til at være 
10-20 meter, - og i alle tilfælde over 10 me¬ 
ter. 

Da objektet, hvis hastighed er ca. 40-60 
km/t., kommer syd for observatøren og når 
hen til en badebro, er det ligesom det stiger 
lidt for at komme over denne og fortsætter 
så med at flyve langs med kystlinien indtil ob¬ 
servatøren taber det af syne. Observationstid 
ca. 5 minutter. 

Vejret var den pågældende nat klart med 
let vind. 


25.-10.1972. En dame observerer kl. 20.30 i 
3 minutter et lysende objekt over Faaborg sy¬ 
gehus. 



Objektets kuppel er stålblå, koronaen spø¬ 
gelsesagtig hvid og underdelen orange. Blin- 

ken fra objektet blev observeret. Lyd hørtes 
ikke. Objektet forsvandt i sydlig retning i en 
opadgående bane. Afstanden til objektet, da 
det befinder sig over sygehuset, anslås til 100- 
200 meter. Størrelse 6 meter. Hastighed om¬ 
kring 200 til 250 km/t. 

Lige før jul 1973. Stedet er jernbaneterrænet 
på Gørlev station (Vestsjælland), hvor to ti¬ 
årige drenge leger sammen. Da. kl. er ca. 
16.00, opdager drengene, at en lidt over fod¬ 
boldstor, gennemsigtig kugle dukker op lavt 
over terrænet. 

Den havde ligesom en ujævn kant og var 
forneden forsynet med to antenner (eller 
ben). Kuglen nærmede sig drengene i hoved¬ 
højde og kom så nær som to meter. 

De to drenge blev meget forskrækkede over 
den usædvanlige „legekammerat" og begynd¬ 
te at løbe, tæt forfulgt af kuglen over en 
strækning på flere hundrede meter. Til sidst 
så de ingen anden udvej end at forsøge at 
skjule sig i en lysning mellem nogle træer. 
Kuglen opgav efter denne manøvre at forføl¬ 
ge dem yderligere. Efter drengenes forklaring 
stoppede den op og forsvandt derefter lige op 
i luften. Den var ikke lysende, men med mel¬ 
lemrum udsendte den noget, der kan karak¬ 
teriseres som lysglimt. Kuglen var helt lydløs. 
Den ene af drengene har fortalt, at han læn¬ 
ge efter denne hændelse følte sig bange. 

De to antenner forblev synlige, da objektet 
steg til vejrs. Vejret var den pågældende dag 
letskyet. 

Observationstid ca. 5 minutter. 

Efter referat af redaktør Hans Lund, Sjæl¬ 
lands Tidende, lørdag d. 6.-.4.-1974 og rap¬ 
port fra Ebbe Truelsen. 

April 1974. En dame som bor i Rye, knap 2 
km syd for Gørlev, ser kl. 11.00 et hvidt pro¬ 
jektilformet objekt passere sit vestvendte køk¬ 
kenvindue i 5-6 meters afstand. Objektet kom 
fra venstre og gik mod højre (syd-nord) og 
passerede helt nede mellem tætliggende huse 
og beplantninger m. m. - Objektet, hvis stør¬ 
relse anslås til 1-1 J/i meter, havde et skarpt 


omrids fortil og var „udvisket" bagtil. Hastig¬ 
heden var omkring 80 til 100 km/t. 

Der hørtes ingen lyd. Observationstid var 
ca. 3 sekunder. Sammenlign med observation 
den 2.-11.-1973 ved Voldbro Skov, Assens. 
UFO-NYT nr. 3 - 1974, side 110. 

22.-5.-1974: Fra kl. 21.55 til 22.00 er der igen 
observation ved Sorø Akademi. Nogle elever 
fra Akademiet iagttager en stor, stærkt lysen¬ 
de orangefarvet kugle, som fra vest kommer 
ind mod Akademihaven. De tilkalder en 
mand, som tidligere har haft en UFO-obser- 
vation, og da han kommer ud, ser han, at 
kuglen står stille mellem akademihaven og 
søen. Det ses nu, at genstanden blinker med 
hvide lys i små korte glimt (blitzagtigt). Da 
lave, drivende skyer dækkede kuglen, kom 
den et øjeblik efter lodret ned gennem sky¬ 
laget og stod stille igen. N.N. og drengene så 
kuglen i omkring 5 minutter, hvorefter den 
langsomt bevægede sig, for så atter at stå 
stille. Tilsidst steg den lodret til vejrs og for¬ 
svandt i skyerne. Lyd hørtes ikke! Objektets 
hastighed anslået til 15 km/t., størrelse 6 me¬ 
ter og afstanden fra observatørerne 500 me¬ 
ter. Genstanden blev set af 10 elever fra 
Akademiet. 


22.-6.-1974: Ved Lyng Huse, ca. 4 km nord 
for Sorø ad vejen mod Bromme, ser flere per¬ 
soner fra kl. 00.30 til 00.35 tre stjemestore ly¬ 
sende genstande, som fra syd-øst bevæger sig 
mod nord. Objekterne bevæger sig med skif¬ 
tende hastigheder, samtidig med at de pul¬ 
serer mellem hvidt og violet lys. Samtidig ob¬ 
serveres det, at der over en skov, som ligger 
4-5 km borte, stiger et hvidt objekt skråt op 
med zig-zag kurs. En af observatørerne løb 
ind for at slå alarm, men da han kom ud igen, 
var objekterne borte. Der var ingen lyd. Vej¬ 
ret klart med let vind. 


23.-6.-1974: Ved Stilling Strand, 11 km vest¬ 
nordvest for Slagelse, observeres mellem 01.30 
og 02.00 to stærkt hvidt lysende objekter; det 

ene stod i retningen øst, i ca. 30 graders høj¬ 
de, det andet i vest, ca. 40 graders højde. 
Uden om objekterne sås en gul korona. Om¬ 
kring det vestlige objekt, som skiftede mellem 
stærkt og svagt lys, sås en del mindre, lysende 
partikler skiftende mellem rød og grøn. Da 
objektet mod vest var ved at forsvinde, be¬ 
gyndte det samme sceneri ved det østlige ob¬ 
jekt. Tilsyneladende bevægede de små lysen¬ 
de partikler sig efterhånden ind i de større 
objekter. Objekterne forsvandt tilsidst lang¬ 
somt opad. Afstand til objektet ca. 600 meter. 
Ingen lyd. Vejret klart med let vind. 2 vid¬ 
ner. 


23.-6.-1974. Fra Sorø observeres mellem kl. 
19.45 og 19.55 i nord, 45 graders højde et ob¬ 
jekt med et sølvagtigt, konstant hvidt lys, som 
syntes at komme inde fra genstanden. Objek¬ 
tet bevæger sig meget langsomt mod syd. Un¬ 
der observationen krydser et passagerjetfly 
objektets bane bag dette i omtrent samme høj¬ 
de og forholdsvis tæt på. Observatøren me¬ 
ner, at der er stor sandsynlighed for, at flyet 
må have bemærket objektet. 



Objektets størrelse anslås af observatøren 
til at være mellem 50 og 60 meter. 

Lyd fra objektet hørtes ikke. 

Vejret var klart, og det var lyst på observa¬ 
tionstidspunktet. 


12.-2.-1974 kl. 22.50-22.55. Objektet ved Ras¬ 
mus Knudsensvej, Helsingør. Beskrevet i 
UFO-NYT nr. 3, 1974, side 114. Vi bringer 



illustrationen, udarbejdet i samarbejde med 
vidnet, her, til sammenligning med genstan¬ 
den, der blev beskrevet fra Sorø d. 23. juni. 

25.-6.-1974. I Kolding observerer topersoner 
kl. 22.35 fra et sydvendt vindue to stærkt 
rød-orange blinkende lys med kurs fra syd 
mod nord og i 30 graders højde. Objekterne 
passerede foran måneskiven, og bag lysene 
anedes en svag mørkere silhouet. 

Da objekterne forsvandt af syne, løb obser¬ 
vatørerne til et nordvendt vindue og fik lige 
set objekterne forsvinde i nogle skyer. 

Afstand til objekterne ca. 300 til 500 meter. 
Lige før objekterne forsvandt hørtes en svag 
susen. Objekternes størrelse beskrives som 
større end de store stjerner. 

Vejret var letskyet, vindstille og tusmørke. 

Observationstid 15-20 sekunder. 


27.-6.-1974. Kl. ca. 23.00 iagttager 2 perso¬ 
ner på Bolbrovej i Hørsholm i retning øst¬ 
nordøst, ca. 35 graders højde et nålehoved¬ 
stort, stærkt, konstant hvidtlysende objekt. 
Objektet bevæger sig med vekslende hastig¬ 
hed i retning øst-sydøst og med tydelige zig- 
zag bevægelser. 

Efter vidnerne havde iagttaget objektet i 
ca. 14 minutter, accellererede det pludselig 
kraftigt og forsvandt i løbet af et øjeblik i 
retning af København. 


4.-7.-1974. Kl. 20,53 indgår der telefonisk 
UFO-alarm fra Ebbe Truelsen, Madslunde, 
Sorø. Melding: „Ved Sorø Akademi observe¬ 
res kl. 20.50 i syd-vest, 60 graders højde, et 

stort cigarformet objekt med varierende far¬ 
ver. Bevæger sig med stor hastighed mod 
nord-øst. Vejret klart. Slut.“ 

Trods det, at Ebbe Truelsen har modtaget 
meldingen fra observatøren, og at X.P. op¬ 
holder sig hos Iver O. Kjems, indgår alarmen 
3 minutter efter observationen. Det er vist re¬ 
korden! 

Observatøren beretter: „Objektet, der fore¬ 
kom slankt „som en stok“, skød over himlen 
med enorm fart. Det var opdelt i „led“, 3-4 
stykker og spidst fortil. Det første af „ledde- 
ne“, som alle var rektangulære, var gult, det 
næste rødligt, medens de resterende felter ik¬ 
ke kunne bestemmes nøjere. Omkring disse 
felter syntes objektets „skrog“ at fremtræde 
som en sølvfarvet bræmme. 14 

Objektets størrelse angives af observatøren 
til 80-100 meter. Ingen lyd. 

Næste observation: kl. 20.57 til 21.02: En 
ung mand er i kajak 100 meter fra kysten på 
vej fra Hellerup mod Charlottenlund fortet, 
da han i vest-nordvest, ca. 25 graders højde 
får øje på et rundt stærkt hvidtlysende objekt 
med hvid korona. Medens objektet i 1-1/i 
minut bevæger sig med varierende hastighed 
mod øst, går lyset flere gange ud. Derefter be¬ 
gynder det at dale lodret ca. 10 grader og 
skifter derefter kurs mod vest-nordvest, hvor 
det pludselig forsvinder. Lyd høres ikke. 

Vejret: letskyet, let vind og tusmørke. 

En kammerat, som sejler ved siden af oven¬ 
nævnte observatør, giver en tilsvarende be¬ 
skrivelse af hændelsen, dog anfører han tids¬ 
punktet til kl. 21.00-21.05, hvilket måske kan 
skyldes, at deres ure ikke har gået ens. 


Kl. ca. 21.00 er der en observation fra Hel¬ 
singør. Tre personer iagttager i retning af 
Hven i 15 graders højde et stillestående, af¬ 
langt gult objekt, hvis lys er delt op i fire fel¬ 
ter. 

Lyset, hvis styrke opgives som stærkt, fore¬ 
kom som om det blinkede eller pulserede. I 
løbet af de 5 minutter, observationen varede, 
blev lyset svagere og svagere, indtil det til- 
sidst forsvandt, muligvis bort fra observatø¬ 
rerne. 

Lyd fra objektet kunne ikke høres. 

X.P. 

Igennem de senere år har der hyppigt været 
indsendt rapporter, som beskriver ringforme¬ 
de objekter, omkring hvilke der ses rækker 
af forskelligtfarvede lys, som regel hvide, rø¬ 
de, gule eller grønne. I nogle af tilfældene be¬ 
skrives det, at disse lys blinker, skifter eller ro¬ 
terer. På nogle af objekterne ses en tværgåen¬ 
de række af lys eller en mørk streg. Som regel 
høres der ikke lyd fra objektet. 

I et enkelt tilfælde, den 13.-9.-1973 kl. 
20.01 øst for Rødby var objektet først lydløst, 
derefter hørtes støj som fra et jetfly, og ca. 5 
sekunder senere, da objektet forsvandt, hørtes 
en voldsom eksplotion, hvorefter der kom en 
svag lysende stribe til syne på himlen. 

På grund af pladsforholdene har det des¬ 
værre ikke været muligt at bringe alle disse 
rapporter, som er ret ensartede, - men vi er 
naturligvis meget interesserede i fortsat at få 
meddelelser om disse hændelser. 

Også hvis man er lige så uheldig som to 
unge mennesker, der en aften i august 1972 

et sted vest for Maribo var sammen med nog¬ 
le bekendte til lidt sang og bægerklang. - Da 
de hen under midnat gik udenfor for at „slå 
en streg“, fik de en ret god observation af et 


SCANDI -hjørnet 

ved Finn Nielsen 

Under denne rubrik bringer vi nyt og 
gammelt fra vore skandinaviske nabo¬ 
lande. Foruden rapporter vil vi med 
mellemrum bringe nyt om UFO-forsk- 
ningen i disse lande. 

SVERIGE: 

2 rapporter med 3-kanter! 

„UFO“ over Karlskoga flyveplads 

Det begyndte at blive mørkt. En let dis lå 
over flyvepladsen i Karlskoga og omegn. Det 
var mandag den 1. november 1971. 

Lige uden for flyvepladsen stod to 14-årige 
drenge og talte sammen. Drengene var Tomas 
Emteby og Rolf Schmidl. Det svage måneskin 
var den eneste lyskilde i nærheden. 

Freden og stilheden blev pludselig brudt af 
et farligt halløj. Drengene for op og så hen 
over himlen. Inde over flyvepladsen så de to 
store lysende objekter, som skiftede farve fra 
gult til blåt på deres vej over himlen mod 
drengene. „De var større end Draken-fly, og 
vi var meget bange, især fordi de fløj så lavt 
som 300-400 meter, siger drengene. Det ob¬ 
jekt, der var nærmest drengene, standsede i 
en højde af 45 grader. Det andet objekt be¬ 
vægede sig langsomt hen mod det stilleståen¬ 
de. Pludselig kom et lille objekt ud fra det 
ene og fløj over til det andet objekt. Efter at 
det lille objekt var forsvundet ind i det store, 
startede det og gjorde et sving på en kvart 
omgang, hvorefter det passerede næsten hen 
over hovederne på drengene med en meget 
stor hastighed. Det andet objekt stod lidt til¬ 
bage inden det forsvandt lige op i luften. 


sådant objekt. De blev dog hurtigt enige om 
ikke at fortælle noget til dem, der var inden¬ 
dørs, idet de regnede med at blive mødt med 
et: „ikke mere spiritus til de herrer!“ X.P. 


Tidspunktet for observationen var iflg. dren¬ 
gen kl. 17.30. 

GICOFF talte senere med den ene af dren¬ 
gene, Tomas Emteby, og udspurgte ham nær¬ 
mere. 

- Fik du øje på begge objekter samtidigt? 

Ja, jeg så dem samtidigt. De kom efter hin¬ 
anden med nogle hundrede meter imellem. 
De lyste med pulserende gul-blåt lys. 

- Hvor stærk var lysstyrken? 

Noget stærkere end Månens lys, som vi 
sammenlignede med. 

- Fortæl hvad I så! 

Det forreste objekt bevægede sig synligt op 
og ned, medens det kom nærmere hen mod 
os. Det andet objekt kom i en jævn bane. Så 
standsede det forreste objekt, medens det an¬ 
det fortsat bevægede sig fremad. Da det næ¬ 
sten var nået frem til det forreste, standsede 
det også. 

- Var de ens? 

Fra den vinkel, skråt nedefra, som jeg så 
dem fra, var de næsten runde, og efter hvad 
jeg kunne se, ens. I overkanten så jeg et mørkt 
parti, formentlig en kuppel. På denne sorte 
kuppel kunne jeg tydeligt se en korsformet an¬ 
tenne, som så ud til at være guldfarvet. I 
bunden sås flere detaljer, bl. a. fire runde sor¬ 
te prikker. Fra centrum af objektet væltede 
der en grå røg ud i en jævn strøm. Det var 
præcis som om de stod der og gik i tomgang. 
Og sikke en larm, de lavede. Der hørtes en 
lyd, omtrent som når man hurtigt lukker luf¬ 
ten ud af en ballon. 

- Hvor store tror du de var? 

Ca. 10 meter i diameter. 

- Hvad skete så? 

De havde ikke stået stille længe, før det 
sidstankomne objekt lukkede et lille raket¬ 
lignende objekt ud. 

- Kan du beskrive hvordan det kom ud, og 
hvordan det så ud? 

Det blev ligesom stødt ud. Formen var som 
en flad raket eller udtrukket triangel. Spidsen 
foran var sort og en sort streg løb ned langs 
hele kroppen. Bagtil udgik der en grå røg, 
ligesom fra de store objekter. Det var alt jeg 
kunne nå at se. 

- Fløj det lille objekt direkte ind i det store? 
Nej, det gik op i en bue inden det fløj ind 

i det store. 

- Hvor lang tid tog det? 

Det er svært at sige, måske knapt et halvt 
minut. Hele observationen varede ca. to mi¬ 
nutter. 


Samtidig ændredes lyden til ligesom stigende 
toner. Det gjorde et sving på 45 grader inden 
det steg lige op. Jeg kunne følge det til en 
lille lysende stjerne højt på himlen. Det an¬ 
det objekt startede ikke samtidigt, hvilket in¬ 
debar, at jeg kunne nå at se hvordan det ac¬ 
celererede. Det lavede dog ikke noget sving, 
men fløj lige op i luften og forsvandt helt. 

- Har du noget at tilføje? 

Ja, da de begge stod stille, blev jeg dårlig. 
Jeg fik også hovedpine. 

- Var der nogen lugt? 

Ja, der lugtede af sulfit. 


Ung mand fotograferede UFO? 

Om formiddagen den 11. november 1973 lån¬ 
te Åke Lejon et (Instamatic) kamera af sin 
søsters datter. Da det var godt vejr, havde 
han tænkt sig at gå ud og tage nogle natur¬ 
fotografier. 

Da han stod hjemme på gårdspladsen i 
Pånttåjå (Overtorneå kommune, Norrland), 
så han pludselig en triangelformet genstand 
komme flyvende fra NV i retning mod NØ. 
H anskyndte sig at tage to billeder, medens 
den fløj forbi. Klokken var da ca. 11.10. Åke 
Lejon tænkte ikke nærmere over, hvad det 
var han havde fotograferet. Han gik da ud 
til en nærliggende eng, der ligger ca. 200 me¬ 
ter SV for byen. Her havde han et fint udsyn 
over landskabet, som han tog billeder af. 

Medens han stod og kiggede ud over land- 



Billede 1, der blev taget hjemme på gårds¬ 
pladsen. 


UFO-NYT 5-74 173 







skabet, fik han pludselig 
øje på et mærkeligt ob¬ 
jekt, som kom svævende 
i en afstand af 1-2 km. 

Klokken var da blevet 
11.30. I de følgende 2-3 
minutter skete intet spe¬ 
cielt, og han var da gan¬ 
ske overbevist om, at det 
var en ballon han så. 

Pludselig blev den imid¬ 
lertid oval, hvorefter den 
blev fladere. Der kom 
en let forhøjning på 
midten, og den begyndte 
at hælde fremad og ac¬ 
celerere. 

Under observationen 
løsgjordes pludselig et 
triangelformet objekt 
fra det skiveformede. 

Trianglen fløj i en bue 
under horisonten, hvor¬ 
efter den fortsatte opad 
mod SSV, omtrent i den 
retning han først havde 
set den store genstand. 

Den store var i mellem¬ 
tiden forsvundet mellem 
skyerne i NØ. 

Medens Åke iagttog 
objekterne tog han yderligere fire fotos. Det 
første af disse fotos viser det skiveformede ob¬ 
jekt, det andet viser det triangelformede og 
de to sidste igen det skiveformede objekt. 


Billede 4. Den store genstand, der i begyndel¬ 
sen lignede en ballon, kom svævende ind over 
søen og blev efterhånden mere aflang. Den 
ses øverst i venstre hjørne. 


Åke har ikke selv nogen forklaring på, hvad 
det er, han har fotograferet. Han anslår selv 
den store genstands størrelse til ca. 25 meter. 

Observationen uden for byen varede i ca. 
5 minutter. Det skiveformede objekt havde 
et meget mørkt midterparti og resten virkede 
stålgråt eller aluminiumsfarvet. Da det be¬ 
vægede sig, kunne han svagt se et gulligt skin 
på undersiden. Det virkede, som det var et 
fast objekt. Det triangelformede objekt virke¬ 
de mere selvlysende og havde en sølvhvid ly¬ 
sende farvenuance. 

Vejret var godt. God sigt med spredte skyer 

i 6000 meters højde. Nogle få skyer kan have 
været i 2500-3000 meters højde. Svag veks¬ 
lende vind. Temperaturen var minus 5-10 
grader. 

Åke beretter, at det store skiveformede ob¬ 
jekt forsvandt i skyerne. Flyvestation Luleå 
oplyser, at skyhøjden var 800 meter i Luleå, 
som ligger langt sydligere end Overtomeå. 

Myndighedernes kommentarer 

Billederne blev indsendt til F 21 (flyvestati¬ 
on) i Luleå, hvor flyveeksperter så på dem. 
Her blev de bedømt som interessante, hvorfor 
man sendte dem til FOA (det svenske for¬ 
svars forskningsinstitut), som undersøgte dem 
grundigt. Nogen troværdig forklaring frem¬ 
kom ikke, og billedernes kvalitet taget i be¬ 
tragtning, kan det jo ikke undre. Mere under¬ 
lig er dog de teorier, som Tage Eriksson på 
FOA fremkom med. Han kunne ikke sige, 
hvad det var, der var fotograferet. Han men¬ 
te dog, at det muligvis var en ødelagt vejr¬ 
ballon, som var ved at styrte ned, idet en rev¬ 
net ballon kan opføre sig mærkeligt, når den 
styrter ned. Han oplyste i øvrigt, at man på 


FOA hverken havde tid eller penge til at un¬ 
dersøge UFO-observationer nærmere. 

GICOFFs fotoekspert, G. J :son Bunker, 
som har undersøgt negativerne, siger, at bille¬ 
derne er ægte. De er blevet laboratorieunder- 
søgt. 

Dansk kommentar: 

Billederne er af ret dårlig kvalitet (da de er 
taget med et simpelt Instamatic kamera og 
farvefilm). De to vi bringer er de bedste. Re¬ 
sten af billederne er så dårlige, at der kun 
skimtes en lille hvid/sort plet. 

Det er jo altid svært med en sådan obser¬ 
vation at sige, om det er rigtigt eller svindel. 
De meget dårlige billeder kan ikke støtte rap¬ 
porten meget, da det jo kan dreje sig om en 
opkastet ting. FN 

Det bør dog tilføjes, at oplysningerne om 
hændelsen først kom frem, da nogle journa¬ 
lister besøgte Åke Lejon, fordi han havde fun¬ 
det nogle mineraler. Herunder spurgte Le jon 
journalisterne, om de måske vidste, hvad bil¬ 
lederne forestillede. red. 

Kilde: GI C O FF-information, Sverige. 



Ganymedes har 

Ganymedes’ formørkelse af en stjerne d. 7. 
juni 1972 viste, at denne Jupiter-måne har 
en atmosfære. Bag denne enkle opdagelse lig¬ 
ger historien om et samarbejde, der involve¬ 
rede mennesker fra 9 forskellige forsknings¬ 
centre rundt om i verden. 

Historien begyndte, da Dr. G. Taylor fra 
Greenwich Observatoriet meddelte, at en 
okkultation (= formørkelse) var på vej. På 
det tidspunkt var den mest ukendte faktor 


Videnskab og rumfart 


atmosfære! 

den pågældende stjernes position. Denne 
måtte kendes for at formørkelsestidspunktet 
kunne fastlægges nøjagtigt. For at fastlægge 
den relative position af Ganymedes og stjer¬ 
nen mere nøjagtigt blev der hurtigt udført 
observationer fra både Kap det gode Håb og 
fra Perth, og det lykkedes at beregne posi¬ 
tionerne helt ned til en usikkerhed på kun 
0,3 buesekunder. 

Bevæbnet med disse nøjagtige bestemmel- 

ser tog observatører i Indien, Java og Austra¬ 
lien ud for at overvære begivenheden. Det 
australske hold var dog ret uheldigt, idet det 
placerede sig 50 km syd for det område, hvor 
formørkelsen bevægede sig hen over jorden, 
og holdet gik derfor glip af hovedparten af 
okkultationen. De andre to holds målinger 
viste imidlertid klart, hvorledes lyset fra 
stjernen gradvist blev afskåret, efterhånden 
som Ganymedes bevægede sig hen foran den. 
Derefter voksede stjernen atter gradvist frem 
ved satellitens modsatte kant ved slutningen 
af okkultationen. 

Faldet i lysstyrken var kun omkring 5 pct., 
stjernen var kun af 8. størrelsesorden, og ob¬ 
servationerne var generet af reflekteret lys 
fra Jupiter. Men resultaterne viste tydeligt 
forskellen mellem Ganymedes og atmosfære¬ 
løse måner som lo, der afskærer lyset fra en 
stjerne næsten momentant under en formør¬ 
kelse. 

Men selv med en atmosfære er Ganyme¬ 


des næppe et rart sted. Det laveste tryk på 
månens overflade, beregnet fra disse observa¬ 
tioner, er ca. 10- 3 millibar (1000=10 3 milli¬ 
bar svarer til 1 atmosfæres tryk) mens en 
øvre grænse, beregnet ved infrarøde målin¬ 
ger, ligger omkring 1 millibar. 

Justering af nøjagtigheden på Ganymedes’ 
diameter var også et af resultaterne fra ob¬ 
servationen. 

Da de større Jupitersatelliter jævnligt ok- 
kulterer stjerner, skulle lignende observatio¬ 
ner med disse derfor også kunne give oplys¬ 
ninger om deres diametre og evt. atmosfære 
i løbet af de næste få år. Da Ganymedes i det 
mindste har en atmosfære, bliver den et vig¬ 
tigt mål for de to Pioneer-sonder, der er un¬ 
dervejs til Jupiter. Et sving forbi Ganymedes 
kunne give mere information om satelliten, 
idet radiosignalet fra sonden okkulteres un¬ 
der passagen. 

Oversætt. Fl. Ahrenkiel. 

Kilde: New Scientist 18/10-73. 


Første tegn på partikler, der bevæger sig 
hurtigere end lyset!! ?? 


Al søgen efter elementarpartikler - de hypo- 
thetiske tachyoner - der bevæger sig med ha¬ 
stigheder større end lysets, har indtil nu vist 
sig frugtesløse. To fysikere fra universitetet i 
Adelaide, Australien, Roger Clay og Philip 
Crouch erklærer imidlertid nu at have fundet 
i det mindste „noget“, der blev registreret på 
deres detektor for kosmiske stråler, i god tid 
før efterfølgende, registrerede byger af kos¬ 
miske stråler. Dette „noget“ viste en afgøren¬ 
de sammenhæng med tilsynekomsten af disse 
byger, og fysikerne mener, at de kan have ob¬ 
serveret de såkaldte tachyoner. 

I deres udstyr anvendte de bl. a. en scin- 
tillationstæller og en photomultiplier til for¬ 
stærkning af de indkomne signaler, og som 
de selv siger, er der ingen der har nogen anel¬ 
se om, hvordan vekselvirkningen mellem en 


scintillationstæller og tachyoner vil ytre sig. 
Men dette kan dog være uden betydning, da 
disse mærkelige partikler udmærket kunne 
tænkes at producere sekundære partikler, en¬ 
ten ved sammenstød med andre atomer eller 
ved en slags henfald som ved radioaktivitet, 
og disse sekundære partikler, evt. med en el¬ 
ler anden ladning, kunne så være dem, der 
reagerede i og registreredes af scintillations- 
apparatet. 

Hurtige partikler i den kosmiske stråling 
rammer Jordens atmosfære i omkring 20 
km’s højde, og er her årsag til en byge af 
sekundære partikler med hastigheder nær ly¬ 
sets. De enkelte partikler i en typisk byge an¬ 
kommer bogstavelig talt samtidig til jord¬ 
overfladen - forskellen i tid er kun omkring 
lO -5-9 sekunder eller 1/1000.000.000 sekund. 

De australske forskere mener, at hvis nogle 
af de sekundære partikler er tachyoner, skul¬ 
le man forvente, at de ville nå jordoverfla¬ 
den lidt hurtigere end de andre partikler på 
grund af deres større hastighed. Tidsforskel¬ 
len er ikke stor, omkring 60-65 milliontedele 
sekund. 

De undersøgte alt i alt over 1300 byger af 
kosmiske stråler i første del af 1973. Ud af 
dette antal var der 1176 tilfælde hvor ægte 
signaler blev registreret af deres apparatur 
umiddelbart før selve bygerne. 

Var dette tegn på tachyoner? Forskellige 
eksperimentelle undersøgelser synes at ude¬ 
lukke fejl i apparatur eller falske signaler. 
Yderligere kunne det vises, at signalerne ikke 
rent statistisk lå tilfældigt. 


Den eneste umiddelbare forklaring kunne 
være en ny type kernefission, der dannede 
hidtil ukendte elementarpartikler. I så tilfæl¬ 
de måtte man imidlertid uden tvivl forvente, 
at disse nye partikler ville blive påvirket af 
de magnetiske felter i rummet og derfor ikke 
ville ankomme til jordoverfladen på samme 
tidspunkt. 

„Da vi er ude af stand til at forklare disse 
resultater på en mere konventionel måde,“ 
udtalte de to fysikere, „så foreslår vi, at dette 
fænomen er resultatet af partikler, der be¬ 
væger sig med en hastighed, der tilsyneladen¬ 
de er større end lysets!“ 

New Scientist 21. marts 1974. 

/Fl. Ahrenkiel 


Dette syn opleves ikke igen 
de næste 600 år 


Disse tre fotografier, taget i Costa Rica af en 
gruppe astronomer fra Massachusetts, viser 
den fremadskridende solformørkelse i tre trin. 
Solformørkelsen fandt sted den 24. december 
1973 og er den længst varende solformørkelse 
af denne type indenfor de næste 600 år. 

En formørkelse af denne art hvor - til for¬ 


skel fra en total solformørkelse - Solens rela¬ 
tive udstrækning er større end Månens, kun¬ 
ne iagttages fra en smal stribe på jordover¬ 
fladen, der strakte sig fra Mexico til Algier. 

New Scientist 7. feb. 1974. 

/Fl. Ahrenkiel. 

Sort hul opdaget 


Baseret på Einsteins almindelige rela¬ 
tivitetsteori. 

Hvis en stjerne er stor nok - i det mindste 
tre gange så massiv som Solen - vil den til 
sidst gå til grunde i en stor naturkatastrofe. 
Idet dens nukleære ild begynder at brænde 
ud, begynder stjernegasserne at falde mod 
stjernens midte. De bevæger sig med fan¬ 
tastisk fart og presses sammen og danner en 
kugle på 3-5 km i diameter, så tæt, at hver 
kubikcentimeter af materialet vejer trillioner 
af tons. Den lille kugle har et gravitationsfelt 
så kraftigt, at ingen stråling - selv ikke lys¬ 
stråler - kan undslippe fra hvad der er blevet 
et fuldstændigt usynligt „sort hul.“ 

Hvis teorien er korrekt, kunne der være 
utallige sorte huller blandt de billioner af 
stjerner, der er i hver galakse. Men hvis intet 
lys eller nogen stråling kan undslippe derfra, 
hvordan kan astronomerne så bevise, at de 
virkeligt eksisterer? Svaret ligger måske i kon¬ 
stellationen Cygnus (Svanen), hvor videnska¬ 
ben nu er næsten sikker på, at man har lokali¬ 
seret et sort hul. Man fik en antydning om 
tilstedeværelsen af det i 1971 fra den første 
jordomkredsende røntgenstrålesatellit Uhuru, 
som sporede en stærk og vidt svingende strøm 
af røntgenstråler fra Cygnus. Videnskabs- 
mænd havde mistanke om, at strålingskilden, 
som de kaldte Cygnus X-l, var en pulsar eller 
neutronstjerne, som er resultatet af en anden 
slags stjernesammenbrud. 

Mindre ledsager 

Kort efter opsamlede radioastronomer ra¬ 
diosignaler fra området ved at bruge deres 
skarpere focuserede antenner. Det gav en me¬ 
get mere præcis stedsbestemmelse af Cygnus 
X-l, således at andre astronomer nu kunne 
indstille store optiske teleskoper på stedet. 
Der fandt de en stor stjerne, der var mindst 
20 gange så massiv som Solen. Den bevægede 
sig uregelmæssigt gennem verdensrummet, 
som om den blev trukket af en mindre ledsa¬ 


gende stjerne, der bevægede sig rundt om 
den. Udfra dette tyngdetræk regnede astro¬ 
nomerne med, at den usete stjerne havde 
mindst tre gange solens masse. 

Var den usynlige ledsager et sort hul? I 
1967 havde sovjetiske forskere fremlagt den 
teori, at hvis et sort hul kredsede om en stør¬ 
re, usynlig stjerne, ville den tiltrække gasser 
fra stjernen. Idet disse gasser snoede sig i spi¬ 
raler mod det sorte hul, ville de kollidere, bli¬ 
ve sammenpresset og blive varmet op til så 
meget som 100 millioner grader - nok til at 
frembringe en voldsom strøm af røntgenstrå¬ 
ler. Nylige opdagelser gjort af NASA’s nye 
Copernicus satellit afslører, at Cygnus X-l vi¬ 
ser en skarp nedgang i røntgenudstrålingen 
hver 5,6 dag. Ifølge astronomerne synes dette 
at være den tid, det tager den klare stjernes 
usete ledsager at foretage en tur rundt om 
den. Med andre ord, hver 5,6 dag passerer 
det sorte hul om bag den synlige stjerne. Så 
blokerer supergiganten delvis for røntgen¬ 
strålerne. 

De kombinerede beregninger og observatio¬ 
ner udgør tilsammen det indtil nu bedste be¬ 
vis for, at et sort hul er blevet fundet. 

Time,d. 10. dec. 1973. /B.S. 


Hynek-bogen 

(hvis endelige titel på dansk er blevet:) 

UFO - dokumenteret 

har givet mange mod til at tale om UFO-pro- 
blemet uden forlegne grin. Hyneks argumenter 
er nemlig ikke nemme at komme udenom! 
Med „UFO - dokumenteret* 4 i baghånden er 
De bedre rustet til diskussionerne, - og som 
SUFOI-medlem sparer De ca. 30 pct. 

256 sider, illustreret 
Bogladepris kr. 68,50 
MEDLEMSPRIS KR. 48,50 
(incl. forsendelse) 

BESTIL DEN I DAG ! 

Mars-sonderne - en sørgelig historie!! 


Russerne må ikke være særlig begejstrede for 
Mars’ gæstfrihed - alle de fire sonder, som 
sendtes til Mars fra Rusland sidste sommer 
fejlede deres mission. Mars 4 og Mars 5 nåe¬ 
de planeten sidst i februar, men Mars 4’s 
bremseraket svigtede og sonden fløj forbi 
Mars i en afstand af ca. 2600 km. Den tog 
billeder, men det var også det eneste den 
kunne udføre. Mars 6 nåede dog ind i en 
elliptisk bane, men indtil videre er der ikke 
frigivet nogle oplysninger om, hvilke data 
den samlede. 

Da de to næste sonder nåede frem til pla¬ 
neten midt i marts måned i år frigjorde Mars 
6 sit landingsmodul, men bevægede sig så 
selv væk fra planeten, ind i en bane om So¬ 
len. Alt i mens fløj Mars 7, ligesom Mars 4, 
bare forbi planeten i en afstand af ca. 1000 
km, uden at vise den ringeste lyst til at kigge 
nærmere på Mars. For at sætte prikken over 
i’et svigtede radioforbindelsen med Mars 6’s 
landingsmodul før det overhovedet havde nå¬ 
et planetens overflade. Det nåede dog at op¬ 
dage et magnetfelt i planetens nærmeste om¬ 
givelser, et felt der var mellem 7 og 10 gan¬ 
ge stærkere end feltet i verdensrummet. 

Dette er anden gang de sovjetiske viden- 
skabsmænd har gjort forsøg på at lande en 
sonde blødt på Mars’ overflade. I december 
1971 landede Mars 3’s modul sikkert på pla¬ 
netens overflade, men også her ophørte ra¬ 
dioen med at fungere kort tid efter. Det sidste 
mislykkede forsøg må forekomme som et til¬ 
bageskridt for russernes selverklærede mål - 
at sende en automatisk spejder eller prøve¬ 
samler til denne planet. 

Det var det almindelige indtryk at disse 
fire sonder skulle have kastet lys over pro¬ 
blemerne i forbindelse med automatiske un¬ 
dersøgelsesfartøjer, f. eks. med hensyn til pro¬ 
blemet med kraftforsyningen, da Mars kun 
modtager meget lidt solenergi sammenlignet 
med Månen, - problemet med påvirkningen 
fra en atmosfære bestående af kultveilte over¬ 
for de materialer, der anvendes samt de evt. 


vanskeligheder med radiokontakten over de 
store afstande. 

Der har ikke fra de russiske rumfartscentre 
været nogen omtale af, hvad det var, der gik 
galt, men vestlige eksperter gætter på, at det 
er deres elektronik, der stadig er problembar¬ 
net i de russiske rumprogrammer. 

Til gengæld udvikler NASA for tiden pla¬ 
ner, ifølge hvilke ubemandede rumskibe i 
1984 skal bringe prøver af Mars’ overflade 
tilbage til Jorden. I 1990 skal en rumsonde 
lande på en af planeten Jupiters måner og 
sende fjernsynsbilleder tilbage til Jorden. 

Desuden vil USA muligvis fra 1979 fort¬ 
sætte Månenes udforskning med ubemandede 
rumskibe og automatiske „månebiler“ efter 
russisk forbillede. NASA-direktøren James C. 
Fletcher fremhæver dog, at dette er forelø¬ 
bige projekter. 

Kilde: New Scientist 21/3-74. 

Berlingske Week-end 15/3-74. 

Oversætt. og redig.: Fl. Ahrenkiel. 


Sibirien igen! 

Hvornår er et meteor ikke et meteor?? Når 
det er et „sort hul“, ifølge Dr. A. A. Jackson 
og Dr. M. Ryan fra Texas Universitetet i 
Austin. (et „sort hul“ = et legeme med en 
uhyre stor vægtfylde. Se også artiklen side 
178. 

De foreslår i en artikel i Nature (vol. 245, 
p. 88) at det berømte „meteor“ i Sibirien, 
der jævnede hundreder af kvadratkilometer 
skov med jorden i 1908, i virkeligheden var 
et „sort hul“ med en masse svarende til en 
asteroide, men med en diameter på kun få 
ångstrom (1 ångstrøm — 1O^ -8 cm = 

1/100.000.000 cm) og dette „sorte hul“ bo¬ 
rede sig lige tværs gennem jorden. 

Ideen er virkelig bemærkelsesværdig! Men 

det var „Tunguska-begivenheden“, som 
Texas-holdet kalder den, så sandelig også. 
Skønt det omtalte „meteor“ efterlod et syn¬ 
ligt, glødende spor på himlen og forårsagede 
store skovødelæggelser, har man aldrig senere 
kunnet finde noget krater eller nogle meteor¬ 
stumper. Og det endda selvom moderne be¬ 
regninger antyder, at energien i den eksplo¬ 
sion, der ødelagde skovene, ligger mellem 
0,2 og 20 megatons. 

Tunguska-begivenheden har tiltrukket 
mere eller mindre mærkværdige teorier i ti¬ 
dens løb. Den sidste følger fra et forslag fra 
relativisten Dr. Stephen Hawking for et par 
år siden, hvor han påpegede, at hvis „sorte 
huller“ eksisterer overhovedet (og der er 
flere meninger om den sag!) så må de fore¬ 
komme i alle størrelser. Særlig må der findes 
mange af disse tingester med en masse på 
omkring lO - ^ 5 g og mere, der kunne være 
dannet lige efter „det store knald“ ved uni¬ 
versets fødsel. Under stadig vækst, på grund 
af det stof de stadig suger til sig under deres 
fart gennem rummet, kunne Hawkings mini- 
„sorte huller“ nu ligge i centrene for stjerner 
og galaxer, og kunne måske være årsag til 
Webers opdagelse af gravitationsbølger - hvis 
det er hvad han har påvist. 


Jackson og Ryan tager tråden op fra det 
tidspunkt, hvor en af disse små omstrejfere 
nærmer sig jorden med en hastighed lige 
over frigørelseshastigheden. Den chokbølge, 
der vil følge passagen af objektet gennem 
atmosfæren, ville frembringe temperaturer på 
op til 10 5 C° = 100.000 grader celcius, siger 
de, ville frembringe stærk ultraviolet-stråling 
og desuden producere en søjle af plasma, som 
ville være farvet mørkeblå. Øjenvidner til 
Tunguska-begivenheden beskrev også passa¬ 
gen af objektet som lignende et klart, blåt 
rør. Og brændemærkerne på træerne nær 
områdets centrum kunne også forventes dan¬ 
net af en plasmasøjle med den nævnte tem¬ 
peratur. 

Hvis det „sorte hul“ var stoppet op inde 
i jorden, ville der naturligvis ikke være no¬ 
gen tilbage, der kunne fundere over begiven¬ 
hedens betydning og forløb. Men hvis det be¬ 
vægede sig med mere end frigørelseshastig¬ 
heden, kunne det være suset lige gennem 
jorden, måske optaget en mindre mængde 
materiale undervejs, og være dukket frem i 
det nordlige Atlanterhav, et eller andet sted 
mellem 40-50° nord og 30-40° vest. 

Kilde: New Scientist 20/9-73. 

Oversætt. Fl. Ahrenkiel. 


En tiende planet? 

Det er nu 42 år siden Clyde Tombaugh fra 
Lowell observatoriet i Arizona opdagede den 
sidste og yderste af solsystemets ni kendte 
planeter. Men mange astronomer har aldrig 
opgivet håbet om at finde en tiende planet 
endnu længere fra Solen. De er blevet op¬ 
muntret til deres søgen af den ottende pla¬ 
net, Neptuns, baneuregelmæssigheder, som 
nogle mener stammer fra tyngdekraften fra 
den mystiske „planet X“. Imidlertid er alle 
anstrengelser for at få øje på planet X mis¬ 
lykkedes. 

En videnskabsmand fra Californiens uni¬ 
versitet har imidlertid bekendtgjort, at han 


måske endelig har fundet det undvigende 
mål. I tidsskrift for Astronomical Society of 
the Pacific gav Joseph L. Brady fra Lawrence 
Livermore laboratoriet en beskrivelse af den 
længe søgte tiende planet, komplet med af¬ 
stand fra Solen og den nuværende position 
på himlen. Han gjorde sin „opdagelse l£ ikke 
ved at gennemgå fotografiske plader, men 
ved at analysere Halley kometens uregelmæs¬ 
sige opførsel. Halleys komet kan ses hvert 76. 
år (næste gang i 1986), når den i sin ellip¬ 
tiske og langtrækkende bane nærmer sig 
Solen. 

Ved at gennemgå historiske observationer 

Astronomen 
Joseph L. Brady 
med et diagram, 
der viser planeten 
X’s formodede 
bane. 



så langt tilbage som ca. 1700 år, fandt Brady 
en besynderlig uregelmæssighed: ved hver 
tilnærmelse til Solen dukker Halleys komet 
op så meget som fire dage tidligere eller se¬ 
nere end den forudberegnede dato. Denne 
variation syntes at antyde, at en ukendt kraft 
indvirker på kometens bevægelse. Kunne det 
være tyngdekraften fra en planet uden for 
Pluto? 

Igennem fire år fodrede Brady en kom- 
puter med matematiske modeller af et ti- 
planets solsystem i søgen efter kendetegnene 
på en endnu uopdaget planet, der kunne for¬ 
årsage uregelmæssighederne i kometens bane. 
Gradvist dukkede en beskrivelses af planet X 
op: den må være tre gange så stor som Sa¬ 
turn (næststørst af planeterne) og næsten 10 
milliarder km fra Solen (mere end 1/2 gang 
så langt væk som Pluto). Det vil tage den 
464 år at fuldende et enkelt kredsløb omkring 
Solen, og banens plan vil hælde i en vinkel 
på ca. 60 grader i forhold til planeternes al¬ 
mindelige baneplaner. Mærkeligst af alt, den 
må gå baglæns; det vil sige, dens bevægelse 
rundt om Solen foregår i modsat retning af 
alle de andre planeters. 


For at overbevise skeptikere er Brady al¬ 
lerede i gang med nye komputerberegninger 
for at kontrollere de virkninger tyngdefeltet 
fra planet X ville have på de ydre planeters 
kendte baner. Dog må den virkelige prøve 
blive visuel - et fotografi af planet X. I den 
store afstand fra Solen kan planeten imid¬ 
lertid kun reflektere et minimum af lys. Yder¬ 
mere viser Bradys kalkulationer, at planeten 
nu befinder sig i stjernebilledet Cassiopeja, 
som er oversået med så mange stjerner, at 
planeten vil være svær at finde. Ikke desto 
mindre har Brady det håb, at en falkeøjet 
astronom ved mønstringen af fotografiske 
plader en dag vil opdage en tåget lysprik, til¬ 
bagekastet fra den fjerne planet X. 

ej/BK 


HAR DE BESTILT 

HYNEK-BOGEN? 

LÆSERBREVE 


En af vore læsere er „faldet“ over et in¬ 
teressant citat, som vi her skynder os at 
viderebringe. 

Selvom Goebbels måske er verdenshistoriens 
største løgner, finder jeg det her gengivne dag¬ 
bogsblad interessant, udfra en UFO-sammen- 
hæng. Det er gengivet fra „Sådan var nazis¬ 
men. “ Redigeret af Stig Jonasson. 

Joseph Goebbels dagbog 24-7-26: 
Chefen (Hitler) taler om racespørgs¬ 
mål. Hans ord kan ikke gengives direk¬ 
te. Man må have været tilstede. Han er 
et geni. Som et selvlysende instrument 
for en guddommelig skæbne. Jeg står 
dybt rystet foran ham. Sådan er han: 
som et godt barn, kærlig, barmhjertig. 
Som en kat: listig, klog, smidig. Som en 
løve: brølende, stor, gigantisk. En ker¬ 
nekarl. Han taler om staten. Det lyder 
profetisk. Oppe på himlen former en 
hvid sky sig til et hagekors. Et skinnen¬ 
de lys viser sig på himlen, det kan ikke 
være en stjerne. Er det et tegn fra skæb¬ 
nen? 

Citat slut. 

Ovenstående har måske større interesse psy¬ 
kologisk end ufologisk; dog skal det bemær¬ 
kes, at intet tyder på at Goebbels led af hallu¬ 
cinationer. Yderligere er selve „observations¬ 
tidspunktet" 15-20 år før de første egentlige 
UFO-observationer. 

Fra senere tider kender vi jo mange rap¬ 
porter, hvorefter UFO’er ændrer de omkring¬ 
liggende skyformationer meget hurtigt. Det 
drejer sig her især om de cigarformede, der 


samler en meget aflang sky omkring sig. Kan 
det have været noget sådant Goebbels har set, 
og som så er blevet omformet i hans maniske 
og symbolsøgende sind? 

Dagbogen blev aldrig søgt offentliggjort 
medens nazisterne havde magten, og Goebbels 
var propagandaminister, så vi kan vel se bort 
fra et propagandistisk formål med „tegn fra 
skæbnen". 

Hans Schjørmann. 

Må vi tilføje, at vi vil være glade for at 
modtage kommentarer. red. 


SUFOI Lolland-Falster 

I vinterhalvåret afholdes følgende møder for 
SUFOFs medlemmer på Lolland-Falster: 

31. oktober, 9. januar og 27. marts. 

Ved møderne debatteres lokale UFO-ob- 
servationer m. v., ligesom der vises astronomi- 
og rumfartsfilm. 

Udover disse møder arrangeres der yder¬ 
ligere møder for de medlemmer, der er inter¬ 
esseret i personligt at deltage mere aktivt i 
UFO-arbejdet. Disse møder afholdes følgen¬ 
de datoer: 

26. sept., 28. nov., 30. jan. og 27. feb. 

Her får man lejlighed til at beskæftige sig 
med forskellige interessante opgaver i forbin¬ 
delse med tildragelser, der trænger til yder¬ 
ligere efterforskning. 

Alle møder afholdes kl. 19.30 på Duegård, 
Volshave, 4920 Søllested, tlf. 03 - 94 11 69. 

Vel mødt! 

Ole Henningsen 

BOGANMELDELSE 



Den kosmiske forbindelse. 

Af Carl Sagan. 

Kommunikation med intelligens uden 
for Jorden. 

Redigeret af Carl Sagan. 

En berømt astronom, der for nylig blev spurgt 
om, hvordan han troede et fremmed væsen, 
der trådte ud af en flyvende tallerken, ville 
se ud, bemærkede sarkastisk: „Carl Sagan en 
miniature". Det var ikke noget dårligt „skud". 
Eksobiologen Sagan har længe været den fø¬ 
rende forkæmper for og den utrættelige igang¬ 
sætter af planetarisk udforskning. Han er 
også førende i USA blandt tilhængerne af 
mulighed for kommunikation med civilisatio¬ 
ner i andre verdener. Sammen med den sov¬ 
jetiske astronom I. S. Shklovskii har Sagan 
skrevet „Intelligent Life in the Universe", 
som er en bog, der fremlægger det klassiske 
argument for eksistens af liv andre steder i 
universet. Som direktør for planetariske stu¬ 
dier ved Cornell universitetet skaber Sagan 
glimrende videnskabelige drejebøger, der 
bygger på muligheder, snarere end nøjagtig 
sandsynlighed. (Nu afdøde Gerard Kuiper, 
der i mange år var leder af Chicago’s Yerkes 


Observatorium, udtalte engang: „Carl ønsker 
ikke at blive forvirret af fakta.") 

For Sagan er det videnskabeligt muligt for 
Mars at huse „makro-organismer" på størrel¬ 
se med isbjørne, som presser vand af klipper, 
som pynter sig med silicium hud for at be¬ 
skytte sig mod dødelig solskoldning og sover 
vintersøvn i tusindvis af år i træk. Sagan tæn¬ 
ker sig også astro-dirigerede civilisationer så 
vidt avancerede, at deres bedrifter for os ville 
synes „umulige at skelne fra magi." Han kan 
let forestille sig intergalaktiske, hurtig- transit 
ruter, hvor „et objekt, der kaster sig ned i et 
roterende sort hul, kan dukke op et andet 
sted og på en anden tid." 

Jeg kender en verden med en million måner. 
Jeg kender en sol på størrelse med jorden 
og lavet af diamanter. 

Der er atomkerner, en mile i diameter, 
som roterer tredive gange i sekundet. 

Der er små partikler mellem 
stjernerne, på størrelse med og 
bestående af bakterier. 

Universet er vældigt og ærefrygtindgydende 
og for første gang er vi ved 
at blive en del af det. 

Dette er Sagans rum-litani, præsenteret i 
„Den kosmiske forbindelse." Læsere, der øn¬ 
sker flere detaljer, kan ikke gøre bedre end 
begynde med de 39 små-essays i bogen. Sa¬ 
gans formål er intet mindre end igen at fo- 
cusere menneskets perspektiv om dets plads 
i kæden af levende væsener. Astronauters 
støvleaftryk på Månen sætter hans fantasi i 
bevægelse som „nutidens ziggurater", steder 
„hvor guderne kom ned til Jorden, og hele 
befolkningen i eet spring overskred grænser¬ 
ne for deres hverdag". Han synes, at det 
amerikanske rumprogram er retfærdiggjort, 
simpelthen fordi det uigenkaldeligt skub¬ 
bede os ud i interplanetarisk rejse. „I hele 
menneskehedens historie," skriver Sagan, 
„vil der kun være een generation, der vil væ¬ 
re den første til at udforske solsystemet, en 

generation, for hvem, i barndommen, plane¬ 
terne er fjerne og utydelige skiver, der be¬ 
væger sig over nattehimlen, og for hvem, i 
alderdommen, planeterne er steder, forskel¬ 
lige nye verdener som er ved at blive udfor¬ 
sket/' 

Sagans entusiasme er alment accepteret i 
USA, selv af folk, som aldrig har hørt om 
ham. I Californien farer strandløverne ud ad 
motorvejene med kofangerne pyntet med 
mærkater som: „Flyvende tallerkener er vir¬ 
kelige/' Gallupundersøgelser viser, at 51 pct. 
af det amerikanske folk tror på UFO’er. Selv 
det gammeldags Videnskabernes Nationale 
Akademi måtte fornylig indrømme, at kon¬ 
takt med andre civilisationer „ikke længere 
er uden for vore drømme, men en naturlig 
hændelse i menneskehedens historie, som må¬ 
ske mange af os vil opleve." 

Den voksende formodning om liv i andre 
verdener førte i 1971 til en tværfaglig konfe¬ 
rence i Sovjet Armenien om kommunikation 


med intelligensvæsener uden for Jorden. Som 
det kunne forudses stod Sagan i spidsen for 
den amerikanske delegation. Rapporten, der 
blev en følge af konferencen, er netop blevet 
offentliggjort af M.I.T., Massachusetts’ In- 
stitute of Technology, og den omhandler for¬ 
søg på at fastlægge det mulige antal civilisa¬ 
tioner i Mælkevejs-galaksen på eller over vort 
teknologiske stade. 

Skønt bogen, der er et resultat af denne, 
er almindeligt forståelig for den interesserede 
lægmand, dykker den af og til ned i tekniske 
specialiteter. Men enhver må være interes¬ 
seret i dens grundlæggende budskab. Konfe¬ 
rencedeltagere fra seks nationer kom til den 
konklusion, at der er ca. 1.000.000 civilisatio¬ 
ner alene i vor galakse. Den nærmest mulige 
er kun nogle få hundrede lysår væk. Som Sa¬ 
gan udtrykker det: „Tanken om liv uden for 
Jorden er en idé, hvis tid nu er inde." 

Time, 21. januar 1974. /B.S. 

John Wilhelm 



raket, 


fortsat fra bagsiden 
at stenen, hvorpå der er ridset en 
stammer fra en oldtidsgrav. 

I den gamle grav er der stadig en mæng¬ 
de streg-ristninger og tegnin¬ 
ger af elliptiske genstande, 
der kan se ud til at være 
rumskibe. Neden for graven 
ligger Shiranuhi-kai søen 
(den ukendte ilds sø) hvor 
den gådefulde „ukendteild“, 

SHIRANUI, på en bestemt 
dag før daggry - den 1. aug. 
efter den gamle kalender (?) 

- viser sig på vandets over¬ 
flade. SHIRANUI betyder 
på det ældgamle før-Ainu 
sprog „Rum-ild“. Det synes 
at pege på, at stenen med 
raket-indgraveringen kan ha¬ 
ve noget at gøre med den 
ukendte ild, da området si¬ 
den gammel tid er blevet 
kaldt „ildens land“. 

CBA International News- 
letter , marts 74. jlOKj. 


Foto 2 (herunder) viser en ud snit sf or stør¬ 
relse af „sten-raketten^ og til sammenlig¬ 
ning en nutidsraket for fuld udblæsning. 

' UFO-Læsning 

til de lange, mørke vinteraftener ( - hvor De ikke skal ud og se efter UFOer) 

HYNEK-BOGEN - det er simpelt hen UFO-litteraturens hovedværk. 

256 sider, illustreret. Bogladepris kr. 68.50 . MEDLEMSPRIS kr. 48,50 

UFOer PÅ RADAR - det første nummer i SUFOI-EXTRA serien. - God til „bear- 
bejdelse“ af skeptikere! - 56 sider, illustreret . . MEDLEMSPRIS kr. 10,00 

UFO og VIDENSKABEN - nogle af de (stadig flere) videnskabsmænd, der tager 
problemet alvorligt. - 136 sider. - Bogladepris kr. 29,75. - 

MEDLEMSPRIS kr. 22,00 

UFOs I FOKUS - bogen med de sensationelle fotos fra Spanien. 

182 sider, illustreret. Bogladepris kr. 46.50 .... MEDLEMSPRIS kr. 34,50 

STUDIEKREDSHÆFTET - en grundig og letlæst orientering om emnet. Yderst 
velegnet til skolebrug (klassesæt) . MEDLEMSPRIS kr. 6,00 

TRINIDADE-OBSERVATIONERNE - den fuldstændige beretning om et af histo¬ 
riens bedst bevidnede tilfælde. - 32 sider, ill. . . MEDLEMSPRIS kr. 7,50 

UFO-ORIENTERING - den rigt illustrerede, næsten uundværlige håndbog; ideel 
til udlån! - 120 sider. Bogladepris kr. 19,75 .... MEDLEMSPRIS kr. 9,50 

UFO-NYT - med masser af læsestof, der ikke bliver uaktuelt! 

Årgang 1970 komplet - kr. 12,00 
Årgang 1971 komplet - kr. 15,00 
Årgang 1972 komplet - kr. 30,00 
Årgang 1973 komplet - kr. 35,00 

UFO-BÅND - alle tiders gaveidé! Der er 2 forskellige bånd (læs om indholdet 
i UFO-NYT nr. 1, 74) Kassettebånd eller spolebånd (HUSK at anføre dette!), 
samme pris. - Pr. stk. MEDLEMSPRIS kr. 20,00 

UFO-FOTOS - 10 stk. ægte fotos i størrelsen 13x18 cm. Sammen med serien 
følger gratis udførligt teksthæfte. MEDLEMSPRIS kr. 25,00 

UFO-EMBLEMET - med håndlagt, dybblå emalje og gylden bund. Fornem smyk¬ 
ke-kvalitet. 25 mm bredt, monteret på nål. MEDLEMSPRIS kr. 15,00 

Bestilling sker lettest pr. giro 9 11 77 25, - SUFOIs Ekspedition, 

Allan Stenaae, Rævebakken 4, Jyllinge, 4000 Roskilde 

NB: Anfør venligst, hvilke materialer, De ønsker! 








Raket-hilsen fra fortiden1 

1 1969 opdagede et hold fra CBAs videnskabelige forskningsafde¬ 
ling under ledelse af Yusuke J. Matsumura, en hel del sten af sam¬ 
me type som dem, der bliver brugt i stenaldergravkamre. Fundet 
blev gjort 100 meter fra Katsuhara-graven, der ligger på et højde¬ 
drag ved byen Matsubase på Udo halvøen, Kumamoto i Kyushu. 
Fotoet herover viser en af de fundne sten. En undersøgelse fastslog, 

fortsættes side 184 







